Anam dedi "nəyi gözləyirsən, kişi deyilsən?!" » Sumqayitfakt.az\nÇempionatı izləyən aktyor stresdən öldü - FOTO\nBeton parçası 7 yaşlı uşağın üstünə düşdü\nAnam dedi "nəyi gözləyirsən, kişi deyilsən?!" -MÜSAHİBƏ\nBaxılıb: 3297 Tarix: 10-06-2017 13:04\nNamiq Dəlidağlı Kəlbəcərdə doğulub. Jurnalist kimi fəaliyyət göstərir, şairdir. Bir zamanlar gənc şairlər içində ən istedadlılar sırasında barmaqla göstərilərdi. Kəlbəcərdən gələndən gah Bakıda, gah Sumqayıtda, gah da Sarayda məskunlaşıb. İndi bilmirəm... Bu bir az da elə didərgin ömrünə uyğundu...\nKult.az üçün bu dəfə onunla həmsöhbət oldum.\n- Bu yaxınlarda yeni şeir kitabınla ədəbi mühitdə göründün, təbrik edirəm!\n- Diqqət və təbrikinə görə təşəkkürlər! Görünə bildiyim üçün çox şadam.\n- Kitabının adını “Otel otağından reportaj” qoymusan. Bu ad heç də şeir kitabına uyğun gəlmir. Adamda belə təəssürat yaranır ki, detektiv əsərdir...\n- Sualından hiss etdim ki, sənə hədiyyə verdiyim kitabımın heç üzünü də açmamısan. Çünki kitabda detektiv məqamlar və “dramatik səhnələr” də var. Rahat ömür və bəxtəvər dövranda yaşamadığım üçün mənim “detektivlərim” də şeir şəklində yaranır, doğulur.\n- Hə, haqlı iraddır. Amma sənin yaradıcılığını çoxdan izləyirəm axı, ad doğrudan da qəribə göründü mənə…\n- Öncə kitabın adını “Sevgi sükutu” qoymaq istəyirdim. Nəşriyyatda kitab çapa gedən ərəfədə, nədənsə, fikrimdən daşındım. Və bu “nədənsə”mə haqq qazandırıram. Mənim qənaətimcə, şeir təkcə hissin, duyğunun bədii ifadəsi, xəyal və xülyaların məhsulu deyil. Bir çox halda gerçək olanları şeirə gətiririksə, deməli, kitaba xəyal etdiyimiz, oxucunu aldadan və kövrəldən ad qoymamalıyıq.\n- Demək, sənin sükutlu, sakit keçən sevgin olmayıb…\n- Haqlısan. Mən sevgi sükutu yaşamadığım halda, kitabın adını “Sevgi sükutu” qoymağım özümü bilərəkdən aldatmağım, oxucunu isə yalanlarıma inandırmağa çalışdığım kimi səslənərdi. “Mən səni sevə bilmədim”, “Dərdindən öləcəm sənin” kimi kitab adları hind filmlərinə baxıb ağlayan tamaşaçıların - oxucuların artıq qəlb arxivinə getdi. İndi müasir oxucunun zövqü və tələbi başqadı - ilk istəyi səndən gerçəyi almaq və eşitməkdir. Kitabda “Otel otağından reportaj” adlı şeirim var və yaşanmış gerçəkliyin ifadəsidir. Fikrimcə, müasir oxucum məni anladı və səmimi olduğuma inandı.\n- Namiq, 25 ildir Kəlbəcərə getmirsən, niyə?\nGədiklər, bərələr tar bağlayıbdı,\ntavana əl dəymir, tor bağlayıbdı,\nyolları, izləri qar bağlayıbdı,\nbu fəsil bir kəndin qışı üşüyür, - bu sənin şeirindəndir..\n- Getməməyimin səbəbini bilməmiş deyilsən. Artıq 25 ildən çoxdur ki, Kəlbəcər yağı əlində yağmalanır. Yolları, izləri bağlıdır. Sənin sualının birbaşa qınaq olduğunu anladım. Və bir daha acizliyimə görə təəssüfləndim. Ancaq bir gün Kəlbəcərə gedəcəyimə inanıram, bunu anama da söz vermişəm.\n- Şair xəyalının səni Kəlbəcərsiz qoymadığı aydındır. Ruhun ordadır. Ruhun vücudunu nə vaxt aparacaq?\n- Neçə il öncə anam mənə təqribən belə bir sual verdi: “Biz niyə yurd-yuvamıza dönmürük, nəyi gözləyirsiz, kişi deyilsiz?!”\nBu sual qarşısında gözlərimi döydüm, çıxış yolunu bir şeir qaralayıb anamı yola verməkdə gördüm. Yurd-yuvanın itkisini, ora gedə bilməməyini etiraf etmək, kişi üçün çox ağırdır. Və təəssüf ki, anam dünyasını dəyişdi, mənim şeirdə elədiyim etiraf, həqiqətə çevrildi - anamı Kəlbəcərə aparammadım.\nBağlanıb bənd-bərə, aparammıram.\nİncimə boş yerə, aparammıram.\nUnut Dəlidağı, Novlu bulağı,\nGörürəm, çox vədə vurmuram üstün.\nTa demirəm sağlıq olsun, ay ana\nBoşalanlar birdə dolsun, ay ana.\nAncaq özüm gedəcəyimə ümidvaram.\n- Namiq, səncə, qalib dövlətin şairi daha səmimi şeir yazar, yoxsa torpağı işğal altında olan şair?\n- Ümumiyyətlə, şeirdə pafosun, şüarçılığın, lap elə “dozası” artıq səmimiyyətin əleyhinəyəm. Məncə, qalib dövlətin şairi səmimi yazmağa çalışar, çünki onun dediyinə hamının inanması üçün. Axı haqlı-haqsız qalib dövlətin şairidir. Torpağı basılmış yurdun şairi isə istər-istəməz çağırışa, şüara daha çox meyillənir. Bu da müəyyən qədər başadüşüləndir.\n- İllərdir səni tanıyıram. Kəlbəcər, ümumiyyətlə, torpaqlarımız ard-arda işğal olunanda sən daha çox çılğın, həm də aqressiv idin, indi yaman mülayimləşmisən. İtkilərlə barışmısan ki?\n- Mən anamın-atamın itkisiylə barışsam da, heç vaxt canım Azərbaycanımın qanqal bitirən bir qarış torpağının işğalıyla razılaşmaram. Ancaq bu da gerçəklikdir ki, illər keçdikcə o yurda bağlı insanlarımızın cərgəsi seyrəlir. Anam məndən, mən oğlumdan daha çox o torpağa bağlıyıq. Nəsillər bir-birini əvəz etdikcə, illərdir əlimiz çatmayan, ünümüz yetməyən yurd yerlərimizə bağlılığımız da azalır. Təəssüf ki, acı da olsa gerçəklikdir. Bu amili nəzərə alıb çox narahat olmalıyıq. Mənim çılğınlıq və aqressivliyimin “əriməsinə” gəldikdə isə burda yaş faktoru, həyat təcrübəsi, nadan zamanın burnumu ovması, məişət qayğıları və digər səbəblər də var.\n- Camaat bir sayta sahiblik edə bilmir, sən ikisini təsis etmisən, nə məsələdir?\n- Dədələrimiz üçdən deyib. Mənə elə gəlir ki, bu, hələ son deyil. 26 ildir mətbuatda çalışıram. Jurnalistikada kifayət qədər təcrübə topladım. Bu günün tələbi tamam başqadır və bu, mənə çox xoşdur. O üzdən özümün təcrübə və potensialımı nəzərə alıb, ətrafımda olan həmfikirlərimin istəyi ilə iki sayt təsis etdik. Və müğənnilər demiş, “göz dəyməsin, tutdurduq”. Hələ uğurlu yolun başlanğıcındayıq. Dəyərli oxucularımıza operativ və dolğun xəbər istehsal edib çatdırmaq arzusundayıq və bu yolda çaba göstəririk.\n- Bu anlarda daha çox şairsən, yoxsa jurnalist?\n- Peşəm olduğu üçün hər an özümü jurnalist hesab edirəm. Şairlik isə insana vergi kimi verilir. Elə vaxtlar olur ki, adam şair olduğunu uzun müddət unudur, rahatçılığını əlindən alan hiss, duyğu adlandırdığımız qadasını aldığım harasa uzaq səfərə getmiş olur. Dönməyə də bilər... Amma bu aralar özümü hər an şair hiss edirəm, bu da yəqin ki, yeni kitabımın nəşriylə bağlıdır. O ruha köklənmişəm.\n- Səməd Vurğun demiş, müsəlləh əsgər olmağın nə vaxta qalıb?\n- Adətən, orduya və səfərbərliyə çağırış rəsmi və ümumi olur. Hamı kimi mən də neçə ildir bu çağırışı gözləyirəm. Yəqin ki, yenidən əsgər olmağa bu dünyada vaxtım çatar...\n- Ədəbiyyatımızın vəziyyəti necədir? Torpaqları işğalda olan yazarlarımız bülbüllə gülü çoxmu aşiq-məşuq edəcək?\n- Ədəbiyyatımızın ümumi durumu barədə geniş fikir söyləmək niyyətində deyiləm. Bu həm də mənim işim deyil. Ancaq bir çox hallarda, köhnə ədəbi nəslin yeni qüvvələri qəbul və həzm edə bilməməsi məndə təəssüf hissi doğurur. Onlar gənclərə doğru yol göstərmək əvəzinə, dünənlərini öyüb geriyə çağırış edirlər. Bu da sözsüz ki, ədəbiyyatımızın inkişafına az da olsa, zərbə vurur. Bülbül və gül məsələsi isə mənlik deyil...\n- Sumqayıtda ədəbi ab-hava kimya zavodlarının ab-havasında boğulmur ki?\n- Zavodlar tam gücüylə işləyəndə belə kimyəvi maddələr sumqayıtlı yazarların təbinə təbii olduğu üçün təsir etməyib. Mənə deyirlər ki, paytaxtdan gələn yazıçılar həmişə Sumqayıtda əziyyət çəkib, havaları çatmayıb. Təkcə “zavodlara” görə yox, həm də təbləri korşaldığı üçün...\n- Sumqayıtla bağlı yaxşı xəbərlər paylaşırsan, icra başçısı həmyerlindir, deyəsən... Yoxsa elə şəhər yazdıqların kimidir?\n- Saytları nəzərdə tutursan, yəqin. Burda gedən xəbərlərin əksəriyyəti ümumi informasiyadır və istinad etdiyimiz mənbələr də var. Müəllif olaraq isə mən 1-2 xırda yazı hazırlamışam və səmimi deyim ki, tam orada gerçəklik əks etdirilib. Bu gün Sumqayıt çox gözəlləşib və bu, hər birimizi sevindirir. Danmaq və gizlətmək mümkün deyil.\n- Ədəbi mühitdə artım nəzərə çarpır. Şeir yazanlarımız çoxalır. Səncə, şairlərimizdən ordu yaratsaq, komandan kim ola bilər?\n- Maşallah, əhalimizin sayı artdıqca paralel olaraq şairlərimiz də çoxalır. Bu da sevindirici və təbii haldır. O şeyin ki, ziyanı yoxdur, artsa yaxşıdır. Şairlik fərdi yaradıcılıq işi olduğuna görə, şairlərdən ordu düzəltmək real məsələ deyil. Ona görə də kimin komandan olacağı barədə fikrim və təklifim yoxdur.\n- Niyə jurnalistlərimizə olan qayğı, diqqət yazarlarımıza yönəlmir? Onların mənzil şəraiti və sairə...\n- Çox aktual və gərəkli bir məsələyə toxundun. Əslində, şairlərimizin əksəriyyətinin peşəsi jurnalistlikdir. Bu mənada, xeyli şair dostumuz da ev almaq şansı əldə edib. Bu, şəxsən məni çox məmnun edir. Bu gün əksəriyyətimizin qədərincə qayğı və problemlərimiz var. Aldığımız məvacib, çalışdığımız iş yerindəki mühit ürəyimizcə deyil. Çox təəssüf ki, bu çətinliklərimiz illərdir ki, davam edir. Deməli, jurnalistlər üçün atılan bu addım təqdirəlayiqdir. Məncə, yaxın gələcəkdə yazıçı və şairlərimizə də ev verilməsi məsələsi öz həllini tapacaq.


Yaxşı bir nəmləndiricini necə seçəcəksiniz?\nEhtiyacınız olan nəmləndiricini dərinizin verdiyi reaksiyalara görə seçəcəksiniz. Əgər quru bir dəriniz varsa vasküler emülsiyon xüsusiyyəti olan bir məhsulu seçməlisiniz. Əgər dəriniz yağlıdırsa daha yüngül bir nəmləndirici işinizi görəcək. Xatırlayacaq unutmayın, dəridəki yağ, nəmləndirici deyil və nəmləndiriciyə ehtiyacınız vardır.\nTarix: 17.06.2013 / 20:55 Müəllif: *_*M_O_N_I_K_A*_* Baxılıb: 202\tBölmə: Maraqli Melumatlar ve gozellik sirleri\nYuxuda Peygemberi Gormek Isteyen Kiwi qizil sozler Çanq Imish Cok Seviyorum Eflatun Qubadov wikipedya bir insana nece cadu etmek olar minet tek xaya dyufaston azərbaycanda inzibati amirlik sistemi Ag ciyer xesteliyi Dahilerden Kelamlar GÜL DİBÇƏYİ Birinci nikah gecəsinin əsas problemi hamileliyi açmaq uçûn heb Maye qəbulu ürəyə faydalıdır allergiya aid derman qiz burcu heyder baba dagi Oglanlarin Qizlarda Beyenmedikleri qedim quslar haqqinda melumat Qadınların etdiyi 10 səhv hərəkət Xroniki pielosistit perdenin amılması toy gecesi Allah qarşısında ən sevimli söz Su altında qalmış həyat Azerbaycan Respubliksinin cinayet mecellesi Osman ibn Əffanın ra qətli Heyecan qorxu narahatliq 8 meslehet Hidrogen peroksid maskalari Yanlış Anlama Soz Denizinde Füzuli Evimizdeki terminLer Hamdele Məmmədbəyli Boyumek Tuba Şahi məscidi Alma piroq Erine Xeyanet Xestelikler QƏZƏL yuxuda qonwu gormek gec bosalma dermani Yustin Yaninda Gunahkaram Quranla fala baxmaq Alma sirkəsi faydaları


Rusiyalı keçmiş UFC çempionu Həbib Nurməhəmmədov atası Abdullamanap Nurməhəmmədovun xatirə turnirində yeznəsi Şamil Zavurovla azərbaycanlı Nəriman Abbasov arasında keçiriləcək görüşdən gözləntilərini açıqlayıb.\n"Report"un məlumatına görə, məşhur idmançı Zavurovu Abbasovla ciddi döyüşün gözlədiyini söyləyib. O, yaxın qohumu üçün belə çətin rəqibi bilərəkdən seçdiklərini vurğulayıb: "Biz qalib gəlmək niyyətindəyik. Ağır döyüş gözləyir, qəfəsi qələbə ilə tərk etmək istəyirik. Şamil indiyədək 50 döyüş keçirib, böyük təcrübəyə malikdir. 27 yaşlı Nərimanın isə UFC ilə müqavilə ərəfəsində xeyli yükləndiyini bilirəm. O, əbəs yerə kəmərini üç dəfə müdafiə etməyib. Abbasovun Zavurovla görüşdən sonra okeanın o tayına getmək istədiyini eşitmişəm. Amma Şamilin başqa planları var".\nSon döyüşünü keçirəcək Zavurov isə yağlı nöqtə qoymaq və gələcəkdə sakit yaşamaq, ağır məşqlərsiz dincəlmək niyyətini ifadə edib: "Bilirəm ki, yaxşı rəqibim var. O, çempiondur. 5 raundluq döyüş asan olmayacaq. Özümüzə rəhm etmədən hazırlaşmışıq".\nQeyd edək ki, Nəriman Abbasov - Şamil Zavurov qarşılaşması bu gecə keçiriləcək. Bu, Zavurovun son döyüşü olacaq.


Ülfət Qəzeti | İş yerlərinin yaradılması və yeni ictimai müqavilə\nİş yerlərinin yaradılması və yeni ictimai müqavilə\nAna səhifə » BEYNƏLXALQ » İş yerlərinin yaradılması və yeni ictimai müqavilə\nMayın 1-də bütün dünyada işçilər həmkarlar ittifaqının təxminən 200 illik fəaliyyətinin nailiyyətlərini qeyd edəcək, layiqli əmək və davamlı inkişafla bağlı tələblərini irəli sürəcəklər.\nÖtən il COVID-19 pandemiyası səbəbindən 250 milyondan çox iş yerinin itirildiyi və bu il 130 milyon iş yerinin təhlükə altında olduğu üçün Beynəlxalq Həmkarlar İttifaqları Konfederasiyası (BHİK) hökumətləri iş yerlərinin yaradılmasını bərpa və dayanıqlılığın təmin edilməsində başlıca məqsəd kimi qəbul etməyə çağırır. Beynəlxalq Əmək Təşkilatının (BƏT) Nizamnaməsində təsbit edilmiş tam məşğulluq prioritet olaraq qalmalıdır.\nTələb olunan əsas amillər bunlardır:\n-Dövlət investisiyalarının artırılması;\n-Dövlət sektoruna investisiya qoyuluşu və dövlət məşğulluq proqramlarının yaradılması;\n-Keyfiyyətli iş yerlərinin yaradılmasının stimullaşdırılması;\n-Təhsil və təlim investisiya;\n-Qeyri-formal işin rəsmiləşdirilməsi.\nBir çox hökumətlər işsizliyə qarşı mübarizədə qısamüddətli tədbirlərdə özlərini yaxşı göstərmiş və pandemiyanın başlanğıcında iş vaxtını qısaltmışdır. Və bu nümunələr milli məşğulluq planları və sahə siyasəti ilə hər yerdə möhkəmləndirilməlidir.\nBu planlar “Just Transition” vasitəsilə iqlim dəyişikliyi ilə mübarizə üçün səhiyyə və qayğı xidmətlərinin genişləndirilməsi, keyfiyyətli infrastrukturun yenilənməsi və qurulmasının təcili ehtiyacına yönəldilməlidir. Ədalətli vergitutma siyasəti bu səyləri maliyyələşdirmək üçün həlledici olacaq. Uğursuz sərt iqtisadi siyasətə hər hansı bir qayıdış işçilər və cəmiyyət üçün fəlakətli nəticələr törədəcək.\nİş yerlərinin yaradılması işçilərin yeni sosial müqavilədə beş tələbinin əsasını təşkil edir . Digər tələblər:\n-Hüquqlar, xüsusilə kollektiv danışıqların təşkili və aparılması hüququ;\n-Sosail müdafiə, o cümlədən ən zəngin ölkələr üçün qlobal sosial müdafiə fondu;\n-Ayrı-seçkiliklə üzləşən qadınlar və bütün qruplar üçün bərabərlik;\n-İnklüziya, xüsusilə BMT-nin Davamlı İnkişaf Məqsədlərinin həyata keçirilməsi və COVID-19 vaksinlərinə, testlərinə və müalicəsinə hər kəs üçün giriş.\nBu tələblərin yerinə yetirildiyi yerdə ümumi rifah yoxsulluğu əvəz edəcək, demokratiya möhkəmlənəcək, cəmiyyətlər isə sağlam iqtisadiyyat əsasında inkişaf edəcək. Bu kursa əməl edilməməsi hökumətlərə inamı daha da zəiflədəcək. İndiki və gələcək nəsillərə xəyanət olunacaqdır.\nMayın 1-də bütün dünya həmkarlar ittifaqları sülh, hüquq, sabitlik, sosial və iqtisadi ədalət uğrunda çıxış edəcək.


ADMIN Ş. Apr. 04, 2009 11:13 pm\nCinlərin kafir və günahkar olanları da vardır, bunlara şeytan deyilir, ataları iblisdir(el arasında "cin ayrı, şeytan ayrı" misalı da elə bundan götürülmüşdür). Hz. Adəmə sitayiş etməyərək Allaha üsyan etmiş, işi insanları və həmcinsləri olan cinləri haqq yolundan yayındırmaqdır. Necə insanlar içində yolunu azmışlar varsa, cinlər arasında da belələri var.\nCinlər də heyvanlar kimi cürbəcür olurlar. Azğınlarına ifrit adı verilmişdir, bunların yer altında məskənləri olduğu bir çox mənbələrdə göstərilmişdir. Cinlərin bir qismi insanlara bənzəməklə yanaşı, bəzi cəhətlərinə görə çox fərqlidirlər. Hər şeydən əvvəl uzun ömürlüdürlər, müxtəlif şəkillərə girə bilirlər. Təqlid etmə qabiliyyətləri mükəmməldir. Bəzi alimlər cinlərin erkək və dişi olaraq iki cinsli olduğunu söyləyirlər. Digər alimlər isə onların cinsiyyətinin olmadığını, sadəcə erkək və dişi kimi görünə bildiklərini qeyd edirlər. Toplum şəklində yaşayırlar. Müsəlman cinlər ibadət və itaətlə yaşadıqları halda, digər şeytanlaşmıs cinlər üsyandan geri qalmazlar. Ruh çağırma deyilən fal masalarında çağırışa gələn elə bu şeytanlaşmış cinlərdir. Zəkaları, qüvvətli yaddaşları, zaman və məkan anlayışından bir dərəcə azad olmaları, üstün təqlid qabiliyyətləri bu işdə onlara yardım edir. Buna baxmayaraq ümumi müqayisədə cinlər insanlardan üstün deyillər. Əksinə, insanlar daha mükəmməl yaradılmışlar. Cinlər insanlardan aldığını yenə insanlara satarlar.\nCinlərlə təmasın tarixi insanlıq tarixi qədər qədimdir desək, mübaliğə olmaz. Keçmişdə bu cür təmas quran kimsələrə kahin və ya cinçi deyirdilər. Onlar bir və ya bir neçə cinlə əlaqə yaradar, onlardan xəbərlər alar, öyrəndiklərini digər insanlara çatdırardılar. Cinlər bəzən səmaya qalxar, mələklərdən gələcəyə aid xəbərlər almaq üçün qulaq oğurluğu edər, aldıqları məlumatı kahinlər vasitəsilə insanlara çatdırardılar. İndiki ruh cağıran falçıların vəziyyəti elə bu kahinlər kimidir. Fərq odur ki, kahinlər əlaqə yaratdıqları adamların cin olduğunu bilirdilər, amma , falçılar isə bunu da bilmirlər.\nPeyğəmbərimizin dövründə səma yolları qapandı, cinlərin səma ilə əlaqəsi kəsildi. "İstədik göyə çıxaq, yanar odla sılahlı, güclü keşikçilərlə(mələklərlə) dolu gördük biz göyü. Göyə qulaq vermək üçün( mələklərin söhbətini eşitmək üçün) göyün bəzi yerlərində yer tutub oturardıq. İndi göyün söhbətini kim dinləmək istəsə ona tuş gələcək bir alovla rastlaşar. Şərmı istənilmiş yer üzündə olanlara,xeyirmi diləmiş Rəbbi onlara, bilmərik. Aramızda yaxşılar da var, pislər də. Ayrı-ayrı yolların yolçularıyıq. İndi anlamışıq, yer üzündə qalsaq belə, başqa məkana qaçsaq belə aciz qoya bilmərik biz Allahı. Doğru yolu nişan verən Quranı dinləmişik, ona iman gətirmişik." Cin surəsi, ayələr 8-13.


"Nar" ötən il 150-dən çox baza stansiyası quraşdırıb | marja.az\n"Nar" ötən il 150-dən çox baza stansiyası quraşdırıb\nÖtən il ərzində Azərbaycanın mobil rabitə operatoru "Nar" tərəfindən ümumilikdə 150-dən çox baza stansiyası quraşdırılıb ki, bununla da 4G baza stansiyalarının sayı 2 700-ü, 3G baza stansiyalarının sayı isə 2 800-ü ötüb.\nBunu şirkətin baş icraçı direktoru Qunnar Panke ilin yekunlarına həsr olunmuş konfransda deyib.\nOnun sözlərinə görə, hazırda şəbəkədəki ümumi internetin təxminən 84%-i LTE-A texnologiyalı baza stansiyaları üzərindən verilir.\n"Bundan başqa, ölkə ərazisində yeni baza stansiyaların quraşdırılması sayəsində 4G istifadəçilərin sayı 33% artıb. Bu göstərici üzrə xüsusi artım isə 52%-lə bölgələrdən olan istifadəçilərin payına düşür", - deyə Q. Panke qeyd edib.\nO həmçinin əlavə edib ki, 2020-ci il ərzində "Nar" mobil rabitə operatoru tərəfindən müştərilərə göstərilən yüksək keyfiyyətli xidmət sayəsində müştəri loyallığı indeksi üzrə 30% artım qeydə alınıb.


Azərbaycanlılar Putini dəstəkləyirlər – » XalqInfo.az Xəbər Portalı\nXalqinfo.az Xəbər Portalı » Dünya » Azərbaycanlılar Putini dəstəkləyirlər –\n03 mart 2018 19:50 Baxış: 33 Şərh: 0 Çap\nRusiyadakı Azərbaycan diasporunun nümayəndələri prezidentliyə namizəd Vladimir Putinə dəstək aksiyasında iştirak ediblər.\nXalqinfo.az APA-ya istinadən xəbər verir ki, paytaxtın “Lujniki” stadionunda keçirilən prezidentliyə namizəd Vladimir Putinin dəstək aksiyasına Rusiyadakı Azərbaycan diasporunun nümayəndələri, Rusiya Azərbaycanlı Gənclər Birliyinin (AMOR) fəalları iştirak ediblər.\nDiaspor nümayəndələrimiz və AMOR-un gənc fəalları əllərində Azərbaycan bayraqları və “Rusiya azərbaycanlıları Vladimir Putini dəstəkləyir” şüarı yazılan plakatlar qaldıraraq Rusiya azərbaycanlılarının prezidentliyə namizəd Vladimir Putinə dəstəklərini ifadə ediblər.\nQeyd edək ki, bu gün “Lujniki” stadionunda Rusiya prezidentliyinə namizəd Vladimir Putinə dəstək aksiyası keçirilib. Aksiyada 80 min nəfərdən çox insan iştirak edib.\nYAP-çı deputatlar ağacəkmə aksiyasında -


Mətbuata dövlət qayğısı demokratik ənənələrə sadiqliyin növbəti nümunəsidir » Demokratik.Az\nDemokratik.Az » Xəbərlər » Ölkə içi » Mətbuata dövlət qayğısı demokratik ənənələrə sadiqliyin növbəti nümunəsidir\n03 iyul 2020, 17:52\nPrezident İlham Əliyevin Azərbaycan milli mətbuatının 145 illik yubileyinin ölkəmizdə geniş qeyd olunması ilə əlaqədar imzaladığı Sərəncam dövlət başçımızın demokratik ənənələrə sadiqliyinin növbəti nümunəsidir. Milli mətbuat ənənələrinin qorunması və təbliğ edilməsi, kütləvi informasiya vasitələrinin maddi-texniki bazasının gücləndirilməsi, jurnalistlərin mənzil-məişət şəraitinin yaxşılaşdırılması dövlət başçımızın qarşıya qoyduğu prioritet vəzifələrdəndir.\nDemokratik.Az xəbər verir ki, bu fikirləri Demokratiya və İnsan Hüquqları Komitəsinin sədri, hüquq üzrə fəlsəfə doktoru Çingiz Qənizadə bildirib.\nÇ.Qənizadə deyib ki, hazırda bütün sahələri əhatə edən genişmiqyaslı islahatların həyata keçirilməsi, şəffaflıq və vətəndaş məmnunluğu prinsiplərinə əsaslanan sosial innovasiyaların tətbiqi müstəqil mətbuata geniş meydan verilməsinə də öz təsirini göstərir. Prezidentin imzaladığı Sərəncamda da qeyd edildiyi kimi, ölkəmizdə müstəqil, güclü, fəaliyyətini günümüzün tələbləri səviyyəsində qurmağı bacaran, habelə dövlətçilik ənənələrinə bağlı və xalqımızın milli maraqlarını rəhbər tutan medianın inkişafı prioritet vəzifələrdən biri kimi daim diqqət mərkəzində saxlanılır. Respublikamızda milli mətbuat ənənələrinin qorunması və təbliğ edilməsi məqsədilə kütləvi informasiya vasitələrinin ölkəmizin ictimai-siyasi həyatındakı yerini və müasir cəmiyyət quruculuğu prosesində rolunu nəzərə alaraq, koronavirus (COVID-19) pandemiyası ilə əlaqədar Azərbaycan Respublikasının ərazisində tətbiq edilən xüsusi karantin rejiminin tələbləri və Azərbaycan Respublikasının Nazirlər Kabineti yanında Operativ Qərargahın tövsiyələri nəzərə alınmaqla yubiley tədbirlərinin keçirilməsinin təmin edilməsinin Sərəncamda öz əksini tapması Prezident İlham Əliyevin müstəqil mətbuatın inkişafına verdiyi dəyərin bariz nümunəsidir.\nÜmumiyyətlə, Azərbaycanda insanların öz fikirlərini sərbəst ifadə etmələri, həmçinin müstəqil mətbuatın inkişafı 1993-cü ilin sonlarına təsadüf edir. Ulu öndər Heydər Əliyevin müstəqil Azərbaycana rəhbərliyindən sonra ölkədə demokratik prinsiplərin formalaşdırılması yolunda qətiyyətli addımlar atıldı. Heydər Əliyevin hüquqi, demokratik, sivil dövlət quruculuğunun nəticəsi kimi, Azərbaycanda mətbuat orqanlarının azad fəaliyyəti və inkişafı yolunda süni maneələrin aradan qaldırılması, qanunvericilik bazasının təkmilləşdirilməsi, KİV-in maddi-texniki təchizatının yaxşılaşdırılması sahəsində ardıcıl tədbirlər həyata keçirildi. Qısa müddət ərzində ölkəmiz insan hüquqları, söz və mətbuat azadlığının təmin olunması ilə bağlı bir sıra beynəlxalq konvensiya və sazişlərə qoşuldu. Müstəqil kütləvi informasiya vasitələrinin təsis edilməsi və azad fəaliyyəti üçün zəruri qanunvericilik bazası yaradıldı. Bu sırada Heydər Əliyevin 6 avqust 1998-ci il tarixli “Azərbaycan Respublikasında söz, fikir və məlumat azadlığının təmin edilməsi sahəsində əlavə tədbirlər haqqında” Fərmanı xüsusi qeyd edilməlidir. Bu Fərmanla Nazirlər Kabineti yanında Mətbuatda və Digər Kütləvi İnformasiya Vasitələrində Dövlət Sirlərinin Mühafizəsi Baş İdarəsi ləğv edildi, hərbi senzura yaradılması haqqında 16 aprel 1992-ci il tarixli Fərman və bütün informasiya yayımı üzərində nəzarət tətbiq edilməsi ilə bağlı 15 aprel 1993-cü il tarixli Sərəncam qüvvədən düşmüş hesab edildi. Mətbuata dövlət nəzarəti olan senzuranın aradan qaldırılmasından sonra beynəlxalq standartlara cavab verən “Kütləvi informasiya vasitələri haqqında”, “Məlumat azadlığı haqqında” qanunlar qəbul edildi, KİV-in təsis edilməsi və fəaliyyəti üçün qanunvericiliyin təkmilləşdirilməsi, optimal hüquqi mühitin formalaşdırılması istiqamətində mühüm addımlar atıldı.\nÜmumiyyətlə, Azərbaycanda söz, fikir və mətbuat azadlığının formalaşması məhz ulu öndər Heydər Əliyevin adı ilə bağlıdır. Ümummilli Lider, sözün həqiqi mənasında, azad, xalqa xidmət edən jurnalistikanın formalaşmasına böyük töhfələr vermiş, mətbuatın qaldırdığı problemlərə həssaslıqla yanaşmışdır. Heydər Əliyev həm ölkə daxilində, həm də xaricə səfərləri zamanı onu müşayiət edən mətbuat nümayəndələrinə xüsusi diqqət ayırmış, jurnalistlərin suallarını təmkinlə və səmimi şəkildə cavablandırmış, onların fəaliyyəti ilə yaxından maraqlanmışdır. Məhz bu xüsusiyyətlər dahi lideri ölkə jurnalistlərinin sevimlisinə, dostuna çevirmişdir.\nUlu Öndərin siyasi kursunu layiqincə davam etdirən Prezident İlham Əliyev ölkəyə rəhbərliyə başladığı vaxtdan insanların öz fikrini sərbəst ifadə etmələrini, müstəqil mətbuata geniş meydan yaradılmasını, kütləvi informasiya vasitələrinin maddi-texniki bazasının möhkəmləndirilməsini, jurnalistlərin həyat tərzinin yaxşılaşdırılmasını, mənzil-məişət məsələlərinin həllini daim diqqət mərkəzində saxlayıb. Dövlət başçısının Sərəncamı ilə qəzetlərin “Azərbaycan” nəşriyyatına olan borclarının silinməsi, mətbuatın yaranmasının 130 illiyi ilə bağlı 140-dan artıq mətbuat nümayəndəsinin fəxri adlar, orden və medallarla, Prezident təqaüdü və digər mükafatlarla təltif olunması, "Əməkdar jurnalist" adının bərpa edilməsi mətbuata göstərilən diqqət və qayğının göstəricisi idi.\nPrezident İlham Əliyevin “Azərbaycan mətbuat işçilərinin sosial müdafiəsinin gücləndirilməsi tədbirləri haqqında” Sərəncamı jurnalistlər tərəfindən böyük rəğbətlə qarşılandı. Mətbuat işçilərinin mənzil-məişət şəraitinin yaxşılaşdırılması və onlar üçün yaşayış evlərinin tikilməsi məqsədilə 2010-cu ildə Prezidentin ehtiyat fondundan Kütləvi İnformasiya Vasitələrinə Dövlət Dəstəyi Fonduna 5 milyon manat vəsaitin ayrılması həm mətbuat tariximizdə, həm də beynəlxalq aləmdə mühüm hadisə kimi dəyərləndirildi. Dövlət başçısının Azərbaycan mətbuat işçilərinin sosial müdafiəsinin gücləndirilməsinə dair sərəncamları əsasında jurnalistlər üçün iki yaşayış binası tikilib. 2013-cü və 2017-ci illərdə Prezident İlham Əliyev jurnalistlər üçün tikilmiş binada Milli Mətbuat Günü münasibətilə mənzillərin paylanması mərasimində iştirak edib. Dövlət başçısı 2017-ci ildə mətbuat işçiləri üçün sayca üçüncü yaşayış binasının tikintisi ilə bağlı Sərəncam imzalayıb. Artıq həmin bina da hazırdır və yaxın vaxtlarda jurnalistlərin ixtiyarına veriləcək.\nBütün bunlarla yanaşı, Prezident İlham Əliyevin Azərbaycan milli mətbuatının 145 illik yubileyinin ölkəmizdə geniş qeyd olunması ilə əlaqədar imzaladığı Sərəncamı bir daha təsdiqləyir ki, respublikamızda kütləvi informasiya vasitələrinin inkişafı, jurnalistlərin sosial şəraitinin yaxşılaşdırılması hər zaman dövlət başçımızın diqqət mərkəzindədir.\nİlham Əliyev mətbuatla bağlı bağlı sərəncam verdi


"Elektron Hökumətin İnkişafı İndeksi açıqlanıb -\nValyuta məzənnələri 08.08.2020\n"Elektron Hökumətin İnkişafı İndeksi” açıqlanıb\nElektron Hökumət Sorğusunun (e-Government Survey) 2020-ci il üçün olan nəticələrini açıqlanıb. Elektron Hökumət üzrə sorğu Birləşmiş Millətlər Təşkilatı tərəfindən 2 ildən bir keçirilir və 193 üzv ölkəni əhatə edir.\nHazırlanmasında 200-dən çox tədqiqatçı, ekspert iştirak etmiş və sayca 11-ci olan bu nəşr dünya ölkələrinin e-hökumət hazırlığı ilə bağlı yeganə istinad mənbəyidir.\n"Elektron Hökumətin İnkişafı İndeksi" üzrə dövlətlər adətən ən yüksək, yüksək, orta və aşağı qruplarda təsnifləşdirilir. Azərbaycan yüksək qrupa aid edilən 69 ölkə arasından 13-cü yerdə (2018-ci ildə 70 ölkə arasında 30-cu yerdə olub) , okeanlara çıxışı olmayan inkişaf etməkdə olan ölkələr arasında isə ilk üçlükdədir. Azərbaycan reytinqdə 2018-ci ilə nisbətən öz indeksini 66 baldan 71 bala qədər yüksəldərək dünya üzrə orta göstəricini 11 bal üstələməyə nail olub. Qeyd edək ki, indeksi 0,75 olanda ölkə elektron hökumətin ən yüksək inkişaf səviyyəsinə çatmış sayılır, bu isə o deməkdir ki Azərbaycan ən yüksək qrupa keçməyə real namizəddir.\n"Elektron Hökumətin İnkişafı İndeksi"ni təşkil edən meyarlara “Onlayn Xidmət İndeksi”, “Telekommunikasiya İnfrastrukturu İndeksi” və “İnsan Kapitalı İndeksi” daxildir. 2020-ci il qiymətləndirmə nəticələrinə əsasən Azərbaycan “Onlayn Xidmətlər İndeksi” üzrə 100 mümkün baldan 70 bal (dünya üzrə orta bal 56) toplayıb. BMT-nin hesabatında “Onlayn Xidmət İndeksi” üzrə ölkələri qruplaşdırarkən, Azərbaycan İsrail, Macarıstan, Almaniya, Çexiya, Belarus kimi ölkələrlə birlikdə “yüksək indeksli” dövlətlərin qrupuna daxil edilib. Azərbaycan “Telekommunikasiya İnfrastrukturunun İnkişafı İndeksi” üzrə 65 bal (dünya üzrə orta bal 54), “İnsan Kapitalı İndeksi” üzrə isə 77 bal (dünya üzrə orta bal 68) toplayıb.\nÜmumilikdə isə ölkəmiz dünyanın 193 ölkəsi arasında "Elektron Hökumətin İnkişafı İndeksi" üzrə 70-ci yerdə öz mövqeyini qoruyub saxlaya bilib.\nHesabatda, həmçinin Azərbaycanın bu sahədə malik olduğu müsbət təcrübə qeyd edilib. Belə ki, “myGov”un “şəxsi kabinet” əsaslı elektron hökumət portalı olaraq vətəndaşlara şəxsi, maliyyə, təhsil və digər məlumatlarını əldə etmək və dövlət xidmətlərinə müraciət etmək imkanı verdiyi qeyd edilir. Portalın dövlət xidmətləri sahəsində yeni yanaşma tətbiq edərək, istifadəçi ehtiyaclarını real vaxt rejimində və data əsaslı prediktiv elektron hökumət konsepti əsasında reallaşdırdığı vurğulanır. “ASAN Login” sistemi vasitəsilə isə çoxlu sayda elektron xidmətlərə çıxışın olduğu bildirilir.\nHesabatda eləcə də "Elektron İştirak İndeksi" ilə bağlı nümunə olaraq “İdeya Bankı” layihəsinin adı çəkilərək saytına link verilib.\nÖlkəmizdə elektron hökumət quruculuğunun sürətləndirilməsi və effektiv koordinasiyanın həyata keçirilməsi məqsədilə Azərbaycan Respublikasının Prezidenti İlham Əliyevin “Elektron hökumətin inkişafı və rəqəmsal hökumətə keçid ilə bağlı tədbirlər haqqında” Fərmanına əsasən 2018-ci ildə Elektron Hökumətin İnkişafı Mərkəzi yaradılıb.\nVətəndaşlara Xidmət və Sosial İnnovasiyalar üzrə Dövlət Agentliyinin tabeliyində yaradılan Mərkəz bu günədək dövlət xidmətlərinin elektronlaşdırılması sahəsində vətəntaşların həyatını asanlaşdıran bir sıra layihələr həyata keçirib. Bura “şəxsi kabinet” əsaslı və vətəndaşlara proaktiv xidmətlər göstərən “myGov” elektron hökumət portalı, “e-Satınalma” dövlət satınalmalarının vahid portalı, “e-Agro” Elektron Kənd Təsərrüfatı İnformasiya Sistemi, “e-hərrac” elektron hərrac sistemi, “ASAN Viza” , “ASAN ödəniş”, “ASAN Finans”, “ASAN Login” və digər layihələr aiddir.\nMərkəz, həmçinin pandemiya ilə mübarizə zamanı “Xüsusi Karantin Rejiminin Tətbiqi Zamanı İcazələrin Alınması və Monitorinqi Sistemi”ni ərsəyə gətirib. Vətəndaşların işlərini evdən çıxmadan görə bilmələri üçün bir sıra yeni xidmətlər elektronlaşdırılıb, “ASAN xidmət” mərkəzlərinin fəaliyyətinə dair məlumatların onlayn əldə edilməsi məqsədilə “ASAN Bot” istifadəyə verilib.\n“BMT Elektron Hökumət Sorğusu 2020” aşağıdakı linkdən yüklənilə bilər:\n“Vətənin müdafiəsinə hazırıq” adlı onlayn görüş keçirilib - FOTO\nSərtləşdirilmiş xüsusi karantin rejiminin tətbiq olunduğu 13 şəhər və rayon üzrə 190 manat birdəfəlik ödəmə veriləcək\nGəncə şəhərində 35 mindən artıq abonent fasiləsiz və keyfiyyətli içməli su ilə təmin olunub - FOTO\nƏmək və Əhalinin Sosial Müdafiəsi Nazirliyi tərəfindən Gəncə şəhərində bir qrup şəhid ailəsi və Qarabağ müharibəsi əlili mənzillərlə təmin olundu - FOTO\nBu ilin əvvəlindən “Məşğulluq” altsisteminə 100 mindən çox vakansiya daxil edilib\nBDU alimlərinin məqaləsi impakt faktorlu jurnalda dərc olunub\n“Əsgər marşı” şagirdlərin ifasında - videoçarx\nİqtisadiyyat naziri Mikayıl Cabbarov sahibkarlarla onlayn görüş keçirib - FOTO\nMüəllimlərin işə qəbulu üzrə müsabiqənin ikinci mərhələsinə start verilir\nDövlət Komitəsi Kollegiyasının 2020-ci ilin birinci yarısının yekunları və qarşıda duran vəzifələrə həsr olunan onlayn iclası keçirilib - FOTO\nSpirtli içkilər aşkarlanıb\nNazirlik rəsmisindən Xəzərlə bağlı həyəcanlı çağırış\n"Ədliyyə fəaliyyəti: ictimai müzakirə” mövzusunda onlayn qaydada ictimai müzakirə təşkil olunub\nGörkəmli qəzəlxan şair Əliağa Vahidin 125 illiyi münasibətilə poçt markası buraxılıb - FOTO\nSOCAR PETROFAC İLƏ AZƏRBAYCANDA DƏSTƏK XİDMƏTLƏRİ ÜZRƏ SAZİŞ İMZALAYIB - FOTO\nGülağa Tənhanın Prezident cənab İlham Əliyevin sərəncəmlarına uyğun fəaliyyəti... (I hissə)\nSumqayıt stadionunun yeni görüntüsü... -FOTO=6\nNənəm Arəstə xanım Şahsuvar qızının gənclik çağından qalma yeganə fotosu... Nəriman Qasımoğlu\n»» Bəzi istehsal, ticarət və xidmət sahələrinin fəaliyyətinə icazə verildi\n»» BDU alimlərinin məqaləsi impakt faktorlu jurnalda dərc olunub\n»» Gömrük Akademiyası konsorsium çərçivəsində Aİ-nın layihəsini qazanıb\n»» Dr. SƏTTAR YAQUBOV: “Koronovirusla üz-üzə mübarizə aparan tibb personalının sağlamlığının qorunması Hospitalın İnfeksiya Nəzarət Komissiyasının bir nömrəli vəzifə borcudur” - FOTO


ABŞ xoşbəxt olsun deyə, bunu etməyəcəyik – Lavrov\nadmin 12:42 / 22 Dekabr 2019\nABŞ-a görə Çinlə münasibətlərimizi korlamayacağıq.\nMüstəqil.Az xəbər verir ki, bu sözləri “Böyük oyun” verilişinin efirində Rusiyanın Xarici İşlər naziri Sergey Lavrov deyib.\n“Amerikalılar xoşbəxt olsunlar deyə, biz Çinlə münasibətlərimizi pozmayacağıq. Sanksiya və ultimatumlarla deyil, əməkdaşlığı inkişaf etdirməklə hədəflərə nail olmaq ideyası təqdirəlayiqdir”, – Lavrov bildirib.\n← Həbs edilən icra başçısı yüzlərlə maaş kartını mənimsəyib – Şok faktlar\n“Traktor”dan möhtəşəm qol – Video →


“Teatrda işləsəydim, həyatımı daha yaxşı qurardım”\n“Teatrda işləsəydim, həyatımı daha yaxşı qurardım” VİDEO\n30 İyun 10:12 | 684\nAktyor Allahverdi Yolçuyev evinin qapılarını verilişlərin biri üçün açıb. SİA-nın məlumatına görə, o, teatrdan çıxmasının səbəbini açıqlayıb: “Dörd qızım var. İkisi ailəlidir, ikisi subay. Xanımım xalam qızıdır. Uşaqlıqdan Dilarə ilə bir idik, 40 ildir ailə qurmuşuq. Ailədə mehribanıq. Qonşular heç vaxt bizdən dava eşitməyiblər: qışqıraq, dava edək. Problemlərimizi öz aramızda həll etmişik. Şan-şöhrətə qaçmamışıq. Ailələr indi ona görə dağılırlar. Şorba da içəndə, kabab da yeyəndə şükür etmişik. İnsan var gələn gəliri göyə sovurur, ailəni unudur. Mən isə nə olub ailəmə, övladlarıma, qardaşlarıma etmişəm. Bizdə deyilməyib ki, niyə qardaşa etdin?\nAktyorun xanımı isə onun haqqında bu fikirləri dilə gətirib: "Ciddi insandır. Amma məni heç vaxt incitməyib. Allahverdini sənətinə qısqanmamışam. Hər zaman hər şeyi mənlə bölüşüb, bu da xoşuma gəlib".


"Sanksiyalar ziyan vurur" » www.tezadlar.az\n"Sanksiyalar ziyan vurur"\nDmitri Medvedev ziyanın on milyardlarla dollar olduğunu deyib\nRusiyaya qarşı sanksiyalar həm Rusiya, həm də Qərb ölkələrinin iqtisadiyyatına ziyan vurur. Məlumata görə, bunu Rusiyanın baş naziri Dmitri Medvedev ölkənin aparıcı telekanallarının jurnalistlərinə verdiyi ənənəvi müsahibədə deyib.\n"Heç kim heç vaxt belə bir anlamsız bəyanatlar verməyib ki, sanksiyalar bizim iqtisadiyyatımıza təsirsiz ötüşür. Biz hamımız başa düşürdük ki, sanksiyalar, sözsüz ki, iqtisadiyyatımıza ziyan vurur. Onlar qarşılıqlı olaraq kəskin xarakter daşıyır".\nMedvedev sanksiyaların vurduğu ziyanın on milyardlarla dollarla ölçüldüyünü deyib.\nDmitri Medvedevin sözlərinə görə, Rusiya rəhbərliyi bu vəziyyətdən bir sıra nəticələr çıxarıb. "Artıq idxalı əvəz etmək vaxtıdır. Ölkədə özümüzün də keyfiyyətli mallar yarada biləcəyimiz istehsal prosesi yaratmaq lazımdır" - Rusiyanın baş naziri belə deyib.


Tacir Memmedov Soyuq Geceler 2022_70K).mp3 - Fayl.az mp3 yukle\nTacir Memmedov Soyuq Geceler 2022_70K).mp3\nHit reytinqini izləyin və mahnılarınızı yarada bilərsiniz. Qeydiyyatı olmadan Tacir Memmedov Soyuq Geceler 2022_70K).mp3 mp3 musiqini dinləyin və yükləyin. Ən son mp3 musiqi yenilikləri gündəlik veb saytımızda görünür. Davamlı olaraq çalğı siyahılarınıza yeni mahnılar əlavə edə və ya hit olana qədər pleyerinizə və ya mobil cihazınıza yükləyə bilərsiniz. Həftəlik yeniliklərimizi 2020-in ən dəbli mahnılarını bilmək üçün ayarlayın.\nBizim musiqi xidmətimiz Fayl.az onlayn dinləmək və ya hər Tacir Memmedov Soyuq Geceler 2022_70K).mp3 mp3 musiqi pulsuz və qeydiyyatsız yükləmək imkanı verir. Həm xarici, həm də yerli sənətkarların əsərlərini yerləşdiririk. Sevdiyiniz mahnıları özünüz əlavə edə və ya artıq yüklənmiş mahnılardan öz çalğı siyahılarınızı yarada bilərsiniz. Gün, həftə və ya ayın ən populyar mahnılarının reytinqini daim yeniləyirik.\nTacir Memmedov Soyuq Geceler 2022_70K).mp3 Mp3 Yukle\nHazırda yeni müsiqiləri internet üzərindən mp3 formatında yuklemek daha asandır. Tacir Memmedov Soyuq Geceler 2022_70K).mp3 mp3 faylın yükləmək üçün Tacir Memmedov Soyuq Geceler 2022_70K).mp3 müsinin adını axtarış sistemlərdə yazaraq bizim saytdan mp3 yüklə yə bilərsiniz.. Belə ki, Tacir Memmedov Soyuq Geceler 2022_70K).mp3 mp3 yukle yazaraq axtarsanız bizim Replay.az saytı sizin üçün ən uyğunu olacaq. Bizim sistem 2014-cü ildən fəaliyyət görsədərək məhşur müğənilərin mahnıları özündə cəmləşdirir.\nTacir Memmedov Soyuq Geceler 2022_70K).mp3 mp3 indir\nTacir Memmedov Soyuq Geceler 2022_70K).mp3 kimi bir çox mp3 Tacir Memmedov Soyuq Geceler 2022_70K).mp3 fayl.az ən yeni mahnılar bizim sayta istifadəçilər tərəfindən yüklənir. İstifadəçilər mahnılar, mp3 lər yukle yərək öz dinləyicilərini artırır. Siz də bizim saytdan boxca kimi istifadə edib öz mp3 lərinizi yukle yə bilərsiniz.\nHeç bir qeydiyyatdan keçmədən Tacir Memmedov Soyuq Geceler 2022_70K).mp3 adlı musiqini həm dinləyə və yüklə bilərsiniz. Ən son mp3 mahnılar saytımızda hər zövqə uyğun mövcuddur və davamlı olaraq yenilənir. 2021-ci ilin ən son polular mahnıların Replay.az saytından yükləyin. Yüzminlərlə mahnı içindən öz zövqünüzə uyğun olanları playlistə əlavə edərək yükləyə bilərsiniz.\nYüklə düyməsinə klikləməniz mahnını telefonunuza yükləmək üçün kifayətdir. Bundan əlavə, Tacir Memmedov Soyuq Geceler 2022_70K).mp3 müsiqisini öz playlistinizə əlavə edə bilərsiniz.


Bu gün İslam dünyasında “Məbəs” bayramı qeyd edilir | Faktor.az\n10:00 22.03.2020 Hit: 1714\nHicri-qəməri təqviminə əsasən, bu gün müqəddəs Məbəs və ya "Besət" günüdür.\nBu gün hicri-qəməri tarixi ilə rəcəb ayının 27-sinə təsadüf edir. Bu gün islam tarixində islam peyğəmbəri Məhəmməd ibni Abdullaha (s) ilk dəfə ilahi vəhyin nazil olduğu və onun peyğəmbərliyə seçildiyi gündür.\nMəbəs günü ilə bağlı ən maraqlı məqamlardan biri budur ki, yazmağı, oxumağı bacarmayan, müəyyən bir məktəbə, mədrəsəyə getməyən, heç bir şairin, kahinin, keşişin, alimin yanında təlim-təhsil görməyən, ümumiyyətlə, heç bir orta və ali təhsili olmayan bir insan Qurani-Kərim kimi qeyb aləmindən, keçmişdən, tarixi hadisələrdən, faktlardan, gələcəkdən, şeirin, ədəbiyyatın, nəzmin incəliklərindən, ictimai qanunlardan, hüquqi vəzifələrdən, məhkəmə sistemindən, ictimai ədalətdən və kamil dünyəvi baxışdan, zülmə qarşı mübarizə hərəkatından, yerin-göyün sirlərindən, aləmlərin rəbbindən və onun sifətlərindən xəbər verən kitabı bəşəriyyətə təqdim edib.\nMəhz, buna görədir ki, müsəlmanlar Məbəs gününü bayram etməyi özlərinə borc bilirlər.\nHazırda islam dünyasında bir çox ölkələrdə baş verən ikitirəliyin səbəbini də, əslində Məbəs gününün dəyərlərindən uzaqlaşmasında görmək olar. Məbəs və Məhəmməd (s) peyğəmbər əslində islam dünyasını birləşdirən əsas amildir. Məhz buna görə, Məhəmməd ibni Abdullaha (s) vəhyin gəlməsi və onun peyğəmbər olması müsəlmanlara birlik, firavanlıq və səadət bəxş etməlidir.\nHədislərdə gəlibdir ki, peyğəmbərin göndərilməsindən məqsəd insanların Allahı tanımasıdır. Həzrəti Əlinin (ə) kəlamında gəlib ki sonuncu peyğəmbər, insanların çətinliklərinin aradan qaldırılması, onların üzərində olan zəncirlərin götürülməsi və bəşəriyyətin gizlində qalmış ağıl dəryalarının üzə çıxarılmasına görə göndərilib.


AMEA-nın akademik Abdulla Qarayev adına Fiziologiya İnstitutunun direktoru, biologiya elmləri doktoru, professor Ulduz Həşimova “Ahıl insanların sağlamlığına multidissiplinar yanaşma” Milli Türk Geriatriya 2021 konqresində iştirak edib.\nAMEA-dan APA-ya bildirilib ki, alim konqres zamanı “Azərbaycanın uzunömürlülük xəritəsi”ni” nümayiş etdirən professor qeyd edib ki, 90+ yaşlı insanlar dünyanın bütün ölkələrində rast gəlinir, lakin uzunömürlülüyün qrup və ya populyasiya fenomeni yalnız bir neçə ölkədə müşahidə olunur ki, onlardan biri də Azərbaycandır.\nU. Həşimova Fiziologiya İnstitutu tərəfindən sağlam qocalmanın öyrənilməsi istiqamətində aparılan tədqiqatlar zamanı respublikada ən yüksək uzunömürlülük indeksi ilə fərqlənən regionların dağlıq və dağətəyi ərazilərə təsadüf etdiyini vurğulayıb. Bildirib ki, 2016-cı ildə Azərbaycanda əhalinin siyahıya alınmasının nəticələrinə görə vaxtilə Qarabağ zonasında yaşayan, sonra isə köçkün həyatı sürən insanlar arasında uzunömürlük potensialı yüksək olaraq qalıb. Uzunömürlülüyün irsiyyətlə bağlılığına toxunan alim, sağlam həyat tərzi, təmiz ekoloji mühit, düzgün qidalanma və s. kimi amillərlə yanaşı yaşama müddətinin “kodlaşdırılmasında” genetik faktorun rolunu diqqətə çatdırıb.\n23 İyul 2021 18:26\n23 İyul 2021 18:22


Azərbaycan NATO-ya doğru – yolun harasındayıq? » Parol.Az\nParol.Az » Siyasət » Azərbaycan NATO-ya doğru – yolun harasındayıq?\nAzərbaycan NATO-ya doğru – yolun harasındayıq?\nBölmə: Siyasət Dərc olunan tarixi: 8-03-2016, 10:53\nSülhəddin Əkbər: “Alyansa üzvlük yolunda iki ciddi əngəl var - bunların heç biri aradan qaldırılmayıb...”\nİyulun 8-9-da NATO-nun Varşavada sammiti keçiriləcək. Sammitdə müzakirəyə çıxarılacaq məsələlərdən biri “Ukraynanın NATO standartlaşdırılması proqramının-Ukrayna 2020”-nin qəbul edilməsidir. Adından da göründüyü kimi proqram Ukraynanın 2020-ci ilə qədər NATO üzvü olmağa hazırlanmasını nəzərdə tutur.\nBeləliklə, daha bir postovet respublikası iyul ayından dünyanın ən böyük hərbi-siyasi ittifaqına üzvlük üçün həlledici yola qədəm qoyacaq. Bəs Azərbaycan NATO-ya inteqrasiya istiqamətində yolun harasındadır?\nAzərbaycan-Atlantik Əməkdaşlıq Assosiasiyasının və Azad Demokratlar Partiyasının sədri Sülhəddin Əkbər bildirdi ki, hazırda Azərbaycan-NATO münasibətləri fərdi tərəfdaşlıq proqramı çərçivəsindən o tərəfə keçməyib: “Ona görə də sabah Azərbaycana hansısa xarici hərbi müdaxilə olarsa NATO-nun bizə kömək etmək üçün əlində qanuni əsası yoxdur. İndiki halda gərək Azərbaycan hökuməti kömək üçün rəsmi müraciət eləsin. Yalnız bundan sonra köməklik göstərilməsi mümkündür. Azərbaycan NATO üzvü olması üçün hələ çox işləri həyata keçirməlidir. Azərbaycan hakimiyyəti strateji seçim etməkdə tərəddüd edir.\nNATO və Avropa Birliyinə üzvlük ilk növbədə ölkənin demokratik strateji seçim etməsini tələb edir. Yəni həmin ölkədə azad və ədalətli seçkilər keçirilməlidir, demokratiya və insan haqları sahəsində vəziyyət beynəlxalq standartlara uyğun olmalıdır və xalqın iradəsi ilə hakimiyyət formalaşmalıdır. Çünki həm Avropa Birliyinin, həm də NATO-nun özünün dəyərlər sistemi var, həm də bunlar uzunmüddətli strateji layihələrdir. Yəni üzv olmaq istəyən hər bir dövlət NATO və Avropa Birliyi ilə bərabər eyni dəyərləri və maraqları bölüşməlidir. Eyni zamanda NATO-ya qəbul olunan üzv dövlətlərdə xalqın iradəsi, demokratik seçkilərlə seçilən hökumət iş başında olmalıdır. Adıçəkilən beynəlxalq təşkilatlar əmin olmalıdırlar ki, bu hökumətin iradəsi bəyanı milli iradənin bəyanıdır. Ona görə də görürsünüzsə, üzvlüklə bağlı həmin ölkələrdə həm də referendumun keçirilməsi tələb olunur ki, NATO və Avropa Birliyi həmin ölkə ilə uzunmüddətli strateji əlaqələr qurulmasının xalqın iradəsinə söykəndiyinə əmin olsun”.\nS.Əkbərin sözlərinə görə, Azərbaycanın NATO-ya üzvlük məsələsində xeyli geri qalması onunla əlaqədardır ki, Azərbaycan hökuməti demokratik strateji seçim etmək istəmir: “Çünki bu seçimin edilməsi istər-istəməz azad və ədalətli seçkilərin keçirilməsini tələb edəcək. Buna da hakimiyyət öz siyasi hakimiyyətinə təhdid kimi baxır, düşünürlər ki, azad, ədalətli seçki hakimiyyətin itirilməsi ilə nəticələnə bilər. Bu, başlıca daxili faktordur. Bir də xarici faktor var - Rusiya. Rusiya ətrafındakı postsovet ölkələrinin NATO üzvlüyünə qarşıdır. Yəni Azərbaycanın NATO üzvlüyü yolunda iki ciddi əngəl var. Bunların heç biri aradan qaldırılmayıb”.\nEkspert qeyd etdi ki, Azərbaycanın özünün Milli Təhlükəsizlik Konsepsiyasında da bəyan edildiyi kimi, öz strateji xəttini seçməlidir. Milli Təhlükəsizlik Konsepsiyası 2007-ci ildə bu hakimiyyət tərəfindən qəbul edilib və orada başlıca strateji hədəfin Avroatlantik məkana inteqrasiya olduğu göstərilib.\n“Bəs Azərbaycan ordusunun hazırkı səviyyəsi NATO üzvlüyünə cavab verirmi” sualını S.Əkbər belə cavablandırdı: “2008-ci il Buxarest sammitinə qədər bütün üzv olmaq istəyən dövlətlərə “MƏP” deyilən plan-Üzvlüyə hazırlıq Proqramı təqdim olunurdu. Birincisi üzv olmaq istəyən dövlət NATO-ya bunun üçün rəsmi müraciət etməlidir. Rəsmi müraciət dəyərləndirilir və həmin ölkə ilə intensiv dialoq başlayır. Bu, əsasən siyasi dialoq olur. Üzv olmaq istəyən dövlətlər Fərdi Tərəfdaşlıq Proqramında ayrı-ayrı məqamlar üzrə yox, Proqramı tam yerinə yetirməlidirlər. Bundan sonra Üzvlüyə Hazırlıq Proqramı ölkəyə verilir. Bu proqram çərçivəsində ölkə konkret siyasi, hərbi standartlara uyğun hazırlaşdırılır. Ölkə hazırlığı başa vurduqdan sonra NATO-nun siyasi qərarını gözləyir. NATO da bu siyasi qərara hazır olmalıdır. Qonşu Gürcüstan artıq məhz bu mərhələdədir - hazırlıq proqramını başa çatdırıb və NATO-nun siyasi qərarını gözləyir Gürcüstan NATO-ya üzvlüyə hazırdır. Həm siyasi cəhətdən, həm hərbi cəhətdən hazırlıqlarını yekunlaşdırıb. Sadəcə olaraq burada başlıca məsələ bəzi NATO üzvlərinin Almaniya başda olmaqla buna qarşı çıxmasıdır. Almaniyanın Gürcüstanın NATO üzvlüyünə etirazı Gürcüstana üzvlüklə bağlı hazırlıq planı veriləcəyi halda Rusiyanın daha aqressiv hərəkət edəcəyi ilə bağlı narahatlıqdan qaynaqlanır. Artıq Gürcüstan özündən asılı olan nə varsa edib. Bundan sonra Gürcüstanın üzvlüyə qəbulu NATO-nun avropalı üzvlərinin siyasi qərarına bağlıdır”.\nEtibar SEYİDAĞAскачать dle 10.3Скачать игры для Android\nMüxalifətə güc mərkəzinə çevrilmə “qadağası”...\nMüxalifətə güc mərkəzinə çevrilmə “qadağası”......\nMüxalifət funksionerləri icra başçılarının çıxarılmasından məmnundurlar\nMüxalifət funksionerləri icra başçılarının çıxarılmasından məmnundurlar...\nAzərbaycan ərazilərini talayan Ermənistanla bağlı şok hesabat\nAzərbaycan ərazilərini talayan Ermənistanla bağlı şok hesabat...\nAzərbaycan vətəndaşlarının müddətli həqiqi hərbi xidmətə çağırılması haqqında sərəncam imzalanıb\nAzərbaycan vətəndaşlarının müddətli həqiqi hərbi xidmətə çağırılması haqqında sərəncam imzalanıb...\nHərb / Siyasət / Cəmiyyət / Hərbi texnika / Müsahibə / Dünya / Hərbi qanunvericilik / Hərb tariximiz / Xarici ölkələrin silahlı qüvvələri / İdman / Texnologiya / Multimedia / Video / Foto / İnfoqrafika / İqtisadiyyat / Mədəniyyət\n“Nə vaxtdan villa sahibi olmaq qəbahət sayılır?” -Millət vəkili\n“Nə vaxtdan villa sahibi olmaq qəbahət sayılır?” -Millət vəkili...


Tovuzda telefona cavab vermədiyi üçün təcili tibbi yardım işçiləri döyüldü – VİDEO – A24.Az\nA24.AzSon DəqiqəTovuzda telefona cavab vermədiyi üçün təcili tibbi yardım işçiləri döyüldü – VİDEO\nTovuzda telefona cavab vermədiyi üçün təcili tibbi yardım işçiləri döyüldü - VİDEO\nTovuzda tibb işçiləri döyülüb. İnsident rayonun təcili tibbi yardım stansiyasında olub. 30 yaşında kişi sərxoş halda stansiyaya gəlib və telefonlara cavab verilmədiyini əsas gətirərək həkimlərə hücum edib.\nA24.Az xəbər verir ki, 30 yaşlı Məcid Bayramov 103 xidmətinə zəng edərkən xəttin məşğul olmasından əsəbləşib. O, əsəbi vəziyyətdə rayon təcili tibbi yardım stansiyasına gəlib və növbətçi tibb bacısı Məkanə Əjdərovaya hücum edib.\nNövbətçi həkim Eldəniz Əliyev onları sakitləşdirmək istədikdə isə Məcid Bayramov bu dəfə ona üz və qol nahiyəsindən xəsarət yetirib.\nHadisə ilə bağlı polisə məlumat verilib. Məcid Bayramov polisə ifadəsində 103 xidmətinə zəng edərkən xətt məşğul olduğu üçün bu hərəkəti etdiyini deyib. Tibbi yardım stansiyasından isə bildirdilər ki, həmin vaxt başqa məlumat götürüldüyü üçün telefon xətti məşğul olub. Növbətçi həkim həmçinin bildirdi ki, həmin şəxs dəfələrlə lazımsız yerə zəng edərək tibb işçilərini təhqir edib. Faktı Tovuz polisi araşdırır.


İran bankı ziyandadır – HESABAT AÇIQLADI - BANK - Fins.az\nİran bankı ziyandadır – HESABAT AÇIQLADI\nBu ilin 1-ci rübünün yekununa görə, İran Milli Bankının Bakı filialının cəmi aktivləri 100,6 milyon manat təşkil edib. Fins.az bankın maliyyə hesabatına istinadən xəbər verir ki, bu, 2015-ci ilin sonu ilə müqayisədə 0,3% azdır. Rüb ərzində filialın cəmi öhdəlikləri 0,9% artaraq 50,1 milyon manat, cəmi kapitalı isə 1,4% azalaraq 50,5 milyon manat olub.\nQiymətli kağızlar bazarına pul qoyub\n3 ayın yekununda İran bankın aktivlərində kredit portfeli 10,7 milyon manat təşkil edib. Bu, ilin əvvəlinə nisbətən 4,1% çoxdur. Bank həmçinin qiymətli kağızlar bazarına 2,6 milyon manat investisiya qoyub.\nBankın öhdəliklərində depozit portfeli isə 2,2 milyon manat təşkil edib. Bu da ötən ilin sonu ilə müqayisədə 20,2% azdır.\nHesabat dövründə İran Milli Bankının Bakı filialının faiz gəlirləri 803,5 min manat, faiz xərcləri 6,6 min manat, qeyri-faiz gəlirləri 27,3 min manat, qeyri-faiz xərcləri isə 4,5 min manat olub. Bank aktivlər üzrə ehtiyatların yaradılmasına 1 milyon 84,2 min manat, xarici valyuta mövqeyinin yenidən qiymətləndirilməsinə 39,5 min manat, xarici valyuta əməliyyatlarına 5 min manat, inzibati xərcləri 417,4 min manat pul xərcləyib, həmçinin qiymətli kağızların ticarətindən 5,8 min manat ziyana düşüb.\nBeləliklə, İran bankının vergidən əvvəlki ziyanı 727,1 min manat təşkil edib. Bank mənfəət vergisi üzrə xərclərini 5,4 min manat azaltdığı və sair əməliyyatlardan 0,3 min manat gəlir əldə etdiyi üçün 1-ci rübü 721,4 min manat ziyanla başa vurub.


'Bank VTB (Azerbaycan)' bank seyfleri ucun icare qiymetlerini endirib - Azadliq Xeber\n'Bank VTB (Azerbaycan)' bank seyfleri ucun icare qiymetlerini endirib\n'Bank VTB (Azərbaycan)' bank seyfləri üçün icarə qiymətlərini endirib\n26 İyul, 2018 13:49 xeber – “Bank VTB (Azərbaycan)” “Fərdi bank seyfləri” xidməti üzrə qiymətləri endirib. “Report” xəbər verir ki, indi icarə haqqı seyfin ölçüsündən və icarə müddətindən asılı olaraq 0,50 manatdan başlayır. İcarənin minimal müddəti 5 gün, maksimal – 12 ay təşkil edir.Yeni şərtlərə görə, müştəridən açarın qorunması üçün girov tələb olunmur. Bank seyflərin toxunulmazlığına tam zəmanət verir. Fərdi seyf qutusunda saxlanan dəyərli əşyaların təhlükəsizliyi “iki açar prinsipi” ilə (bankın açarı və müştərinin açarı) maksimal dərəcədə təmin olunur. Seyfin açarı icarəçidə və ya onun səlahiyyətli nümayəndəsində olur. Müştəri seyfdən istifadə etmək hüququnu öz nümayəndəsinə notarial qaydada təsdiqlənmiş etibarnamə əsasında verir. Bankın müştəriləri pulların, qiymətli kağızların, sənədlərin, zinət və AR qanunvericiliyi ilə qadağan olunmayan digər əşyaların saxlanılması üçün müxtəlif ölçülü seyf qutularını icarəyə götürə bilər.Xidmət H. Cavid, 32 ünvanında, “Elmlər Akademiyasının” qarşısında yerləşən VTB (Azərbaycan)-ın yeni “Elmlər” filialında göstərilir, icarə üçün ərizəni isə bankın istənilən filialında vermək olar.Bank seyflərinin şərtləri və tarifləri barədə əlavə məlumatı bankın 986 nömrəli Çağrı Mərkəzindən və ya www.vtb.az almaq mümkündür.


“Prokuror Rüstəm Usubovun imzaladığı sənədin ziddinə getdi” – İTTİHAM\nwww.XALQXEBER.az » Gündəm » “Prokuror Rüstəm Usubovun imzaladığı sənədin ziddinə getdi” – İTTİHAM\nÖtən gün Şəki Ağır Cinayətlər Məhkəməsində İsmayıllı rayon sakini, 1987-ci il təvəllüdlü Rüstəmov Tural İman oğluna açılan cinayət işi üzrə məhkəmə prosesi keçirilib.\nHakim Xəqani Səmədovun sədrliyi ilə keçirilən prosesdə qaynatasını qətlə yetirən Tural Rüstəmov barəsində hökm çıxarılıb.\nHökmə əsasən, Tural Rüstəmov cəzasının 3 ilini həbsxanada, qalan hissəsini isə ciddi rejimli cəzaçəkmə müəssisəsində çəkməklə 12 il altı ay müddətinə azadlıqdan məhrumetmə cəzasına məhkum edildi.\nTural Rüstəmovun vəkili Sadiq Əfəndiyev açıqlamasında məhkəmənin verdiyi qərarın heç bir hüquqi əsasa söykənmədiyini bildirdi:\n“Tam əminliklə deyə bilərik ki, məhkəmə cinayət və cinayət prosessual qanunvericiliyin ən elementar və sadə formada başa düşülən tələblərini açıq-aşkar pozaraq qanunsuz və əsassız hökm çıxardı. İbtidai istintaqda bizim mövqeyimiz o idi ki, hadisə zəruri müdafiə vəziyyətində törədilib. Lakin Tural Rüstəmov qəsdən adam öldürmə maddəsi ilə təqsirli bilindi.\nEyni zamanda ibtidai istintaqda Tural Rüstəmovun cinayət hadisəsini törətdikdən sonra könüllü olaraq Rayon Polis Şöbəsinə gəlməsi və hadisə barədə ətraflı məlumat verməsi cəzanın yüngülləşdirici halı kimi nəzərə alınmışdı. Məhkəmə isə Tural Rüstəmovun könüllü olaraq təslim olması faktını şübhə altına aldı. Tural Rüstəmovun əlində kəsici alətin yetirdiyi xəsarətlə bağlı ekspertiza rəyi var idi.\nAncaq müstəntiq bu xəsarətin əmələ gəlməsi səbəbləri ilə bağlı araşdırma aparmadı. Bundan sonra biz həmin məsələni məhkəmədə qaldırdıq. T.Rüstəmov da proses zamanı dedi ki, qaynatasının atdığı bıçaq nəticəsində o, xəsarət alıb. Hadisə yerindən götürülmüş bıçağı məhkəmə iclasında mərhumun qardaşı da təsdiqlədi ki, həmin bıçaq Tural Rüstəmovun qaynatasına məxsus olmuşdur”.\nVəkil hesab edir ki, məhkəmənin ən qərəzli yanaşması Tural Rüstəmovun könüllü olaraq təslim olması faktını şübhə altına alınması oldu:\n“İttihamçı prokuror bizim vəsatətimizi qəbul etmədi. Bildirdi ki, guya bu, iş üçün elə də ciddi əhəmiyyət kəsb etmir. Məhkəmə də prokurorun təklifini qəbul etdi və əlavə ekspertiza təyin edilmədi. Məhkəmənin ən qərəzli yanaşması isə Tural Rüstəmovun könüllü təslim olmasının şübhə altına alınması idi. Tural Rüstəmov hadisəni törətdikdən bir qədər sonra polis şöbəsinə gedərək təslim olur.\nMəsul növbətçi dərhal prokurora məlumat verir, sonra sənədləşmə aparılaraq protokol tərtib edilir. Protokol tərtib edilərkən vaxtla bağlı texniki yanlışlığa yol verilir. Tutaq ki, əgər 14:35 yazılmalı olan vaxt texniki yanlışlığa görə 16:50 yazılır. Bu da sanki ittihamçı prokurorun və hər fürsətdə onun mövqeyini qəbul edən məhkəmənin əlinə bir fürsət verdi. Yəni Tural Rüstəmov guya təslim olmağa özü gəlməyib. Biz də tələb etdik ki, araşdırılsın, Tural özü təslim olub, yoxsa kimsə onu gətirib? Hər halda onun könüllü və azad surətdə gəlməsini polisdə və prokurorluqda tərtib edilmiş sənədlər, polis əməkdaşlarının verdiyi şahid ifadələri təsdiq edirdi. Tural hadisəni törətdikdən sonra qohumu Kamrana zəng edir ki, gəlib maşınla onu götürsün və polis şöbəsinə aparsın”.\nSadiq Əfəndiyev bildirdi ki, Tural Rüstəmovun könüllü olaraq təslim olmasını Baş Prokurorun birinci müavini Rüstəm Usubov da öz imzası ilə təsdiqləmişdi:\n“Könüllü olaraq təslim olma cəzanın mühüm yüngülləşdirici halı kimi qəbul edilir. Bu halda cinayəti törədənin təqsirləndirildiyi maddənin sanksiyasında nəzərdə tutulan cəzanın yuxarə həddinin ¾-dən çox cəza verilə bilməz. 120.1-ci maddənin sanksiyasında nəzərdə tutulan cəzanın yuxarı həddi 14 ildir. Ona görə də verilən cəza 10 il 6 aydan artıq ola bilməzdi. İbtidai istintaqda Turalın könüllü gələrək təslim olması özünün tam təsdiqini tapmış və bu, ittiham aktında yüngülləşdirici hal kim qeyd edilmişdi.\nBaş Prokurorun müavini Rüstəm Usubov da bunu öz imzası ilə təsdiqləmişdi. Ancaq dünənki məhkəmədə ittihamçı prokuror çox gülünc iddialarla bu halı şübhə altına almış və Tural Rüstəmovun yərin ki, kiminsə xahişi ilə təslim olduğunu bildirmişdi.\nDigər müəmmalı məqam isə məhkəmənin verdiyi cəzanın həbsxanada çəkilməsi ilə bağlı qərarı idi. Halbuki, prokuror tərəfindən cəzanın ciddi rejimli cəzaçəkmə müəssisəsində çəkilməsi tələb edilmişdi. Yəni qanunla da bu növ cinayətlərə görə məhkəmə tərəfindən ciddi rejimli cəzaçəkmə müəssisəsi müəyyən olunmalıdır. İşdə hər hansı ağırlaşdırıcı hal yoxdursa, məhkəmə cəzanın bir hissəsinin həbsxanada çəkilməsi ilə bağlı qərar çıxarmamalı idi. Çünki bu, mövcud qanunvericiliyə və Ali Məhkəmənin plenumunun rəhbər izahlarına uyğun deyil”.\nQeyd edək ki, hadisə 2016-cı ilin 22 avqust tarixində İsmayıllı rayonunda baş verib. 29 yaşlı Tural Rüstəmov qaynatasını öldürdüyünə görə Cinayət Məcəlləsinin 120.1 maddəsi ilə (qəsdən adam öldürmə) ilə ittiham olunurdu.


Almalı piroq(foto resept) » Qadin.Net ~ İlk milli qadın portalı... Azərbaycan xanımlarına...\nAlmalı piroq(foto resept)\nŞəkər tozu- 200 q\nKefir- 100 ml\nSoda- 1 ç.q\nKakao- 1 x.q\nKəsmik- 200 q\nXama- 100 ml\nŞəkər tozu- 3 x.q\nKefirin üzərinə soda əlavə edib qarışdırırıq. 10 dəqiqə gözləyirik.\nYumurtanı şəkər tozu ilə ağarana qədər qarışdırırıq. Üzərinə kefir, zeytun yağı əlavə edib yenidən qarışdırırıq.\nUnun üzərinə qabartma tozu, kakao əlavə edib qarışdırırıq.\nSonra yumurtanın üzərinə əlavə edirik. Qarışdırırıq.\nAlmaları yuyub xırda xırda doğrayırıq.\nXəmirin üzərinə əlavə edib qarışdırıq. Piroqu bişirəcəyimiz qabı azca yağlayıb xəmirimizi əlavə edirik. İçliyi hazırlayırıq.\nKəsmiyin üzərinə yumurta, xama və şəkər tozunu əlavə edib yaxşı-yaxşı qarışdırıq.\nSonra piroqun üzərinə əlavə edirik.\nVə qaşıqla bir iki yerdən qarışdırıq ki bir az qarışsın. 180 dərəcədə 40-50 dərəcədə bişiririk.\nBişdikdən sonra üzərinə şəkər pudrası səpirik.\nHeyifki kəsmiyim yoxdu yoxsa axşama edərdim\n9 iyun 2016 16:38\nÇox ləzzətli gorsenir etmək olar bunu.\n8 iyun 2016 19:37\nBəh,bəh,bəh super görünür Təşəkkür edirəm xəbərə görə\nBu günə bir resept etməliyəm onsuz da, acaba bunumu yoxlasam?\nBişirdinizmi Ceylan xanım?\n8 iyun 2016 00:21\n7 iyun 2016 14:33\nÜmumiyyətlə meyvəli piroqları çox sevirəm. Moruq, çiyələk, albalı, alma, armud istifadə edilən piroqlar çox dadlı olur\nən fərqli qaydada almalı piroq edirəm, bu maraqlı gəldi. Qarşıdakı günlərdə hazırlayaram inşəAllah.\n7 iyun 2016 12:42\nMən fərqli qaydada almalı piroq edirəm, bu maraqlı gəldi. Qarşıdakı günlərdə hazırlayaram inşəAllah.\n7 iyun 2016 10:48


Övladları vaxtsız ölən məşhurlar...\n10 Sentyabr 2014 11:15\nAzərbaycanda son günlər bir neçə məşhur insanın övladı vaxtsız, gənc yaşında dünyasını dəyişdi. Həyat o qədər acımasızdır ki, kimliyindən aslı olmayaraq bu acını, itkini hər bir insana yaşadır. Övlad acısı yaşayanlar arasında sənət adamları, tanınmış siyasətçilər, Xalq artisləri də var.\nÜmumiyyətlə son illər sənət adamları arasında övladlarını vaxtsız itirənlərin sayı heç də az deyil. Onların övladlarının bir çoxu xəstəlikdən, ağır qəza nəticəsində cavan yaşlarında dünyasını dəyişib.\nAzVision.az saytı övlad acısı yaşayan məşhurlarla bağlı kiçik araşdırma aparıb.\nBu günlərdə respublikanın tanınmış diktoru, Xalq artisti Şərqiyyə Hüseynovanın qızı vəfat etdi. Məlumata görə, Xalq artistinin 1971-ci il təvəllüdlü qızı Mehriban Əhmədovanın ölümünə səbəb beyinə qan sızması olub.\nQohumları onun əvvəllər astma xəstəliyindən əziyyət çəkdiyini deyiblər. 43 yaşlı mərhumənin 14 yaşında Ayan adlı bir qızı ondan yadigar qalıb.\nXalq artisti, aktrisa Nuriyyə Əhmədovanın oğlu Əli Xanlar oğlu İslamzadə də bu yaxınlarda dünyasını dəyişib. 37 yaşlı Əli İslamzadə xərçəng xəstəliyindən əziyyət çəkirdi. Ə.İslamzadə avqust ayının sonlarında vəziyyəti kəskinləşdiyindən, 3 saylı Kliniki Xəstəxananın reanimasiya şöbəsinə yerləşdirilib. Orada bir neçə gün qaldıqdan sonra həkimlər onu evə buraxıblar.\nQeyd edək ki, bir neçə il öncə aktrisanın qızı da faciəli şəkildə dünyasını dəyişmişdi. Belə ki, o, həyat yoldaşı tərəfindən qətlə yetirilmişdi.\nAzərbaycanın gülüş ustası, Xalq artisti Arif Quliyev də övladını itirən tanınmışlardan sayılır.\nAktyorun 1978-ci il təvəllüdlü oğlu Fərid Quliyev dünyasını dəyişib.\nAktyor mətbuata açıqlamalarında bildirib ki, oğlu uzun müddət vərəm xəstəliyindən əziyyət çəkib.\nXəstəliyi ağır olduğundan onu xilas etmək mümkün olmayıb. A.Quliyevin oğlu ölümündən 1 il öncə həbsdən çıxmışdı.\nFərid Quliyev bu müddət ərzində dəfələrlə xəstəxanada və evdə müalicə olunub.\nXatırladaq ki, F. Quliyev qəsdən adam öldürdüyünə görə 14 il həbs cəzası almışdı.\nO, 2012-ci ildə dünyasını dəyişib.\nAzərbaycan Yazıçılar Birliyinin üzvü, şairə, mahnı bəstəcisi Xanım İsmayılqızının ailəsi də ağır itki yaşayıb. Şairənin oğlu Fərid 32 yaşında qəflətən dünyasını dəyişib. Mərhumun ürək tutmasından dünyasını dəyişdiyi bildirilib.\nAzərbaycanda fəaliyyət göstərən ilk prodüserlərdən biri olan Asif Kərimovoğlunun vaxtısz vəfatından kədərlənən atadır. İfaçılar Mətanət İsgəndərli və xanəndə Elnarə Abdullayevaya ilk addımlarında kömək olan Asif bəyin 18 yaşlı oğlu ağır xəstəlikdən dünyasını dəyişib. Prodüserin oğlu Cavidan 10 ildən çoxdur ki, xəstəlikdən əziyyət çəkib.\nQobustan rayonunun “Bağ-bağat” İstirahət-əyləncə Mərkəzində qeydə alınan faciəvi hadisə nəticəsində də tanınmış rejissorun qızı həlak olub. Belə ki, Bakı Oksford Məktəbinin müəllim və şagirdlərinin əyləndiyi atraksionlardan biri aşıb və nəticədə 10 yaşlı Qorçu Dəniz Tərlan qızı hadisə yerində dünyasını dəyişib.\nQorçu Dəniz Azərbaycanda ilk və yeganə özəl marionet teatrının təsisçisi, rejissoru Tərlan Qorçunun qızıdır.\nMahir tar ifaçısı, Xalq artisti Ağasəlim Abdullayev də yaxınlarını itirən sənətçilərdəndir. Belə ki, Azərbaycanın Xalq artisti yol qəzası nəticəsində ömürgün yoldaşını və nəvəsini faciəli şəkildə itirib. Gecə saatlarında Suraxanı rayonu ərazisində, Zığ şossesində baş verən qəzada mahir tar ifaçısı Ağasəlim Abdullayev özü, avtomobili idarə edən oğlu, gəlini və nəvəsi ağır xəsarət alıb, həyat yoldaşı və daha bir azyaşlı nəvəsi isə ölüb.\nXalq artisti, sənət aləmində Teymur Əmi kimi tanınan Teymur Mustafayevində oğlu faciəvi şəkildə həlak olub. Belə ki, 2007-ci il mayın 29-da saat 17.00 radələrində Bakıxan Mustafayevin idarə etdiyi “Vaz 21010” markalı avtomobili müəmmalı şəkildə yanıb. B.Müstafayev qapını aça bilmədiyindən maşının içərisindəcə yanaraq ölüb. Hadisə Bakı-Astara yolunun 76-cı kilometrliyində baş verib. B.Mustafayev ailəli idi, iki övladı var.\nÖvladını itirənlər arasında tanınmış siyasətçilər də var.\nKlassik Xalq Cəbhəsi Partiyasınım (KXCP) sədri Mirmahmud Mirəlioğludaha dəhşətli faciə yaşayan tanınmış şəxsdir. Onun üç övladı erkən həyatdan köçüblər. İlk dəfə M.Mirəlioğlu 1991-ci ildə baş verən faciəli yol qəzası nəticəsində 5 yaşlı oğlunu itirib.\nPartiya sədrinin digər oğlu Mircəlil Fəttayev 2009-cu ildə ürək tutmasından vəfat edib. KXCP qərargahı qarşısında qəfildən yerə yıxılan M. Fəttayev sonra dünyasını dəyişib.\nM. Fəttayeva ailəli olub və Məhəmmədəmin adlı bir oğlu ondan yadigar qalıb.\nTarix elmləri doktoru Cəmil Həsənlinin oğlu Vüqar Həsənov da vaxtsz dünyasını dəyişib. O, 2007-ci ildə paytaxtın Atatürk prospektində ağır yol qəzasına uğrayıb. İdarə etdiyi «Mersedes» əvvəlcə «Opel» markalı avtomobillə toqquşub, daha sonra yol kənarındakı daşlara çırpılıb. Ağır vəziyyətdə Kliniki Tibbi Mərkəzə çatdırılan V.Həsənovu həkimlərin səyinə baxmayaraq, xilas etmək mümkün olmayıb.\nMərhum Yasamal Rayon Məhkəmə Nəzarətçiləri və İcraçıları Şöbəsində çalışıb.\nTanınmış yazıçı-publisist Rafiq Səməndərin oğlu isə dəm qazından boğulub. 2013-cü ildə yazıçının oğlu 1979-cu il təvəllüdlü Ələddinov Kamran Rafiq oğlu hamam otağında hərəkətsiz tapılıb.\n“Savalan” Mistik Musiqi Qrupunun rəhbəri, tanınmış sufi ifaçısı Novruz Novruzlunun 16 yaşlı qızı da dəm qazından boğulub. Sufi ifaçısının qızı Nədimli Novruzlu 2014-cü ildə faciəli şəkildə dünyasını dəyişib.\nMillət vəkili, Böyük Quruluş Partiyasının (BQP) başqanı Fazil Mustafanınailəsi də övlad faciəsi yaşayıb. 2008-ci ildə millət vəkilinin oğlu Elçibəy Mustafayev və qaynı Mahir Mirzəyev hamamda dəm qazından boğularaq dünyasını dəyişib.\nElçibəy Mustafayev 2000-ci ildə doğulub, ölən zaman 2-ci sinif şagirdi idi.


Suriya Ordusu şimalda terror qruplaşmaları ilə döyüşdə bir qəsəbəni itirib\n11 İyul 2019, 12:27 (GMT +4)\nBakı, 11 iyul, SalamNews, B.Samid. Əl-Qaidənin Suriya üzrə sabiq qanadı ən-Nusra Cəbhəsi (digər adı Heyət Təhrir-Şam) və ona tabe ola birləşmələr Laziqiya əyalətində əks hücumdan sonra Həma əyalətində də əks hücuma keçiblər. Bir qəsəbə qruplaşmaların nəzarətinə keçib.\nSalamNews Suriya mətbuatına istinadla xəbər verir ki, ən-Nusra Cəbhəsi və onun tabeliyində olan birləşmələr Həma əyalətinin şimalında Həmamiyyat qəsəbəsini nəzarətə götürüblər.\nSuriya ordusu qəsəbəni və ətrafında yerləşən təpələri geri almaq üçün hava zərbələrinə başlayıb.\nÖtən gündən başlayan bu hücumda hər iki tərəfin çoxlu sayda itkilər verdiyi deyilir.\nQeyd edək ki, Ən-Nusra Cəbhəsi Laziqiya əyalətinin Cəbəl-Türkmən bölgəsində də hücuma keçərək, cüzi irəliləyiş əldə edib. Türkiyə və Rusiyanın vasitəçiliyi ilə bölgə haqda əldə edilən atəşkəs artıq 3-4 aydır intensiv şəkildə pozulur.


Nicat Muxtarov son illərdə Azərbaycanda yetişən nadir istedadlı və gələcəkdə böyük futbolçu olmaq potensiallı gəncdi.\n1995-ci il iyunun 1-də dünyaya gəlib. İndi 22 yaşı var. 2015/16 mövsümündə "Rəvan"dakı oyunu ilə bütün futbol ictimaiyyətinin və azarkeşlərin diqqətini özünə cəlb etməyi bacardı. Ölkə futboluna yeni fövqəlistedadın gəldiyini anlayan hər kəs sevinirdi. Nicat U-21-in məşqçilərinin də diqqətini çəkmişdi. Avstriya ilə matçda U-21də debüt etdi. 2016-cı ilin yanvarında "Sumqayıt"a transfer olan Muxtarov yeni klubunda "Rəvan"dakı kimi əvəzedilməz sima olmasa da zaman-zaman oyunu ilə istedadının itmədiyini göstərirdi.\nNə oldusa ötən mövsümün sonu oldu. Sonuncu dəfə aprelin 15-i "Zirə" ilə oyunda rəsmi qarşılaşmalarda "Sumqayıt" forması geyən Nicat Muxtarovu baş məşqçi Samir Abbasov bu mövsüm bir dəfə də olsun sifariş ərizəsinə daxil etmədi. Deyilənə görə bunun səbəbi futbolçunun zədəli olması son bir həftədə isə "xəstədi" bəhanəsi ilə məşqlərə gəlməməsidi...\nAvstriya ilə oyundan sonra türklərin əlindən tıxac yaranan U-21-in formasını da bir daha geymədi...\nNicatı bu vəziyyətə kim saldı? Samir Abbasov, U21-in artıq keçmiş baş məşqçisi Yaşar Vahabzadə, ailəsi, yoxsa başqası? Əslində, bu sual indi əhəmiyyətsizdi. Məsələni faktlarla dəqiq bilməsək də, çox güman elə özüdü əsas günahkar. Premyer-liqada oynayan və ən azı 1500-2000 bəlkə daha çox maaş alan futbolçunu xırda oğurluğa məcbur edən səbəbləri də bilmirik.\nAmma indi günahkar axtarmaq zamanı deyil. İndi Nicata kömək etmək zamanıdı! 22 yaşlı bu uşağın istedadını türmələrdə çürütməsinə imkan vermək olmaz. Biz Nicat Muxtarov kimi istedadların minlərlə yox, heç onlarla olduğu bir ölkə deyilik. Nicat birmənalı səhv edib. Pis insanların əhatəsinə düşdüyü dəqiqdi. Bəlkə də cinayət də edib, dəqiq bilmirik... Amma ehtiyac ucbatından edilən bu kiçik oğurluğa görə (əgər bu fakt dəqiqdisə) Nicatın karyerasını və həyatı məhv etmək olmaz. Çünki, o gələcəkdə ilk növbədə milli komandamıza lazımdı!\n"Sumqayıt" klubu vaxtilə gənclik səhvi ucbatından adam ölümünə səbəb olan Araz Abdullayevin arxasında durub onu ikinci dəfə futbolumuza qazanadıran "Neftçi"dən nümunə götürməlidi. Futbol ictimaiyyəti isə bu işdə "Sumqayıt"a əlindən gələn dəstəyi əsirgəməməlidi. Allah qapını açsın, Nicat!\nNicatı böyük futbola qazandıran "Simurq" və "Rəvan" artıq yoxdu. Nicatın potensialını tam açan baş məşqçi, veteran futbolçumuz Emin Quliyev səhv etmirəmsə işsizdi. Allah ona da kömək olsun!\nYazını isə "Simurq"un keçmiş mətbuat katibi Rüstəm Allahverdiyevin sözləri ilə bitirirəm: “Nicati mən çox yaxşı tanıyıram. Nicatın yaxşı futbolçu olması üçün “Simurq”da oynadığı zaman məşqçilər korpusu və klub rəhbərliyi əlindən gələni edirdi. Onun ailəsində problemlər var idi. Komandaya istirahət verilən kimi Nicat növbəti turda çox pis oyun göstərirdi. Bundan sonra klub rəhbərliyi onun bütün ailəvi problemlərini həll elədi, məşqçilər korpusu, xüsusən də Rövşən müəllim bir an belə onu gözündən kənar qoymurdu. Hətta əsas komandaya qoşulduqdan sonra onun üçün xüsusi günlük proqram qurulmuşdu. Çox heyf... Xəbəri oxuduqdan sonra çox pis oldum. Çəkilən əziyyət gözümün qabağından bir anlıq keçdi...”


Sabaha 23 dərəcə isti olacaq\n25 Aprel 2019 , 13:25\nAprelin 26-na gözlənilən hava şəraiti açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən Primetime.az-a verilən məlumata görə, Bakıda və Abşeron yarımadasında aprelin 26-da Abşeron yarımadasında havanın dəyişkən buludlu olacağı, arabir tutulacağı, səhər bəzi yerlərdə çiskinli olacağı, Bakıda isə havanın əsasən yağmursuz keçəcəyi gözlənilir. Mülayim cənub-qərb küləyi əsəcək.\nAzərbaycanın rayonlarında hava əsasən yağmursuz keçəcək. Lakin səhər və gündüz bəzi dağlıq və dağətəyi rayonlarda şimşək çaxacağı, yağış yağacağı gözlənilir. Dağətəyi rayonlarda dolu düşəcəyi ehtimalı var. Gecə və səhər ayrı-ayrı yerlərdə duman olacaq. Şərq küləyi əsəcək.


Yerləşdirmə tarixi: 01-03-2019\n Mühasibatlıq / Maliyyə / İqtisadiyyat sahəsində universitet təhsili olmalı;\n Excel proqramını yüksək səviyyədə bilməli;\n Minimum 3 il baş mühasiblik və audit təcrübəsi olmalı;\n Vergi və əmək məcəlləsini, AR qanunvericilik aktlarını və normativ hüquqi sənədləri yaxşı səviyyədə bilməli;\n Maliyyə balanslarının hazırlanmasında müvafiq təcrübəsi olmalı;\n Müəssisədə mühasibat uçotunun forma və metodlarını, müxabirləşmələr etməyi bilməli;\n İlkin sənədləşmələri, əmək haqqı hesablanmasını, dövriyyə cədvəlləri və balans hazırlamağı və onu oxumağı bilməli;\n 1C 7.7-8.2 və ya Günəş mühasibat proqramlarında, Office proqramları və elektron hesabat proqramlarında (BTP, EVHF, EQF, B1, statistika) yüksək səviyyədə işləmə bacarığı olmalı;\n Rus və ingilis dillərini yüksək səviyyədə bilməli;\n Beynəlxalq mühasibat uçotu və maliyyə hesabatları, Beynəlxalq Audit Standartları üzrə iş təcrübəsi əlavə dəyərləndiriləcək.\n ACCA / CPA sertifikatları olanlara üstünlük veriləcək.\n Fikrini izah etmək qabiliyyəti, ünsiyyət yaratmaq və yaranmış problemləri həll etmək bacarığı, fəal və işə planlı yanaşma bacarığı vacibdir;\n• Mühasibat uçotunu Uçot Siyasəti və Vergi Qanunvericiliyinə əsasən aparmaq;\n• Aylıq daxili maliyyə hesabatlarının hazırlanması;\n• Vergi orqanlarından daxil olan məktubların nəzarətda saxlanılması və müvafiq yazışmaların aparılması;\n• Vergi ödənişlərinə nəzarət etmək\n• Vergi bəyannamələrini yığmaq\n• Daxili nəzarət (audit)\n• Vergi risklərini hesablamaq və rəhbərliyə bildirmək\n• Müvafiq dövlət orqanları ilə danışıqlar aparmaq\n• Aylıq, rüblük və illik Vergi, DSMF və Statistika hesabatlarının hazırlanması və aidiyyəti orqanlara təqdim edilməsi\n- 6 günlük iş rejimi (I - V günlər 09:00 - 18:00, VI gün 09:00 - 13:00);\n- Əmək haqqı, hazırki vakansiyaya namizəd şəxsin bilik və bacarıq səviyyəsinə əsasən təyin edilir (bilik və bacarıq səviyyəsi yuxarıda qeyd olunmuş siyahıya əsasən müəyyənləşdirilir)\nUyğun namizədlər “Mövzu” bölməsində vakansiyanın adını qeyd etməklə şəkilli CV formasını vacancy@intexaudit.az email adresinə göndərə bilərlər.\nİntex Audit & Consulting MMC


Samsung menecerləri xeyli azaldıb\n20:57 7 Aprel 2015\nCənubi Koreyanın Samsung Electronics şirkəti 2014-cü ilin yekunları üzrə ştatdakı menecerlərin 15 faizini işdən uzaqlaşdırıb. Bu, smartfonların xüsusilə ötən ilin üçüncü rübündə tədarükünün proqnozlaşdırılandan aşağı olması ilə əlaqədardır.\nMilli.Az ICTnews-a istinadən bildirir ki, üçüncü rübdə şirkət ştatda 1219 menecerin çalışması barədə məlumat versə də, artıq ilin sonuna onların sayı 177 nəfər (15 faiz) azaldılıb. İşdən çıxarılan və ya istefa verən 177 əməkdaşın 44-ü IT & Mobile Communications departamentinin işçisi olub.\nEyni zamanda yerli qəzetlərdə Cənubi Koreyada ən yüksək əməkhaqqının Samsungda olması barədə məlumatlar yazılır. Bundan əlavə, 2015-ci ilin aprelin ortalarından etibarən şirkətdə ştatda olan əməkdaşlar üçün yeni çevik iş qaydalarının tətbiqinə başlanılması nəzərdə tutulur.\nXəbərin orijinal ünvanı: http://news.milli.az/mobilt/24415.html


ABŞ rəsmisi: "Bərpa olunan enerji mənbələri üzrə Azərbaycanla əməkdaşlıq hər iki dövlət üçün faydalı olacaq" - Report.az\nABŞ rəsmisi: "Bərpa olunan enerji mənbələri üzrə Azərbaycanla əməkdaşlıq hər iki dövlət üçün faydalı olacaq"\nABŞ rəsmisi: "Bərpa olunan enerji mənbələri üzrə Azərbaycanla əməkdaşlıq hər iki dövlət üçün faydalı olacaq" ABŞ Azərbaycana bu istiqamətdə atılan addımlarda dəstək verir 22 Aprel, 2016 12:10\nBakı. 22 aprel. REPORT.AZ/ "Azərbaycan və ABŞ arasında bərpa olunan enerji mənbələri üzrə davamlı əməkdaşlıq hər iki dövlət üçün faydalı olacaq". "Report" xəbər verir ki, bunu Bakıda jurnalistlərə Bərpa Olunan Enerji üzrə Amerika Şurasının vitse-prezidenti Tom Veyriç bildirib.\n"Bərpa olunan enerji sahəsinin inkişafında Azərbaycan və ABŞ arasındakı əməkdaşlığı alqışlayıram. ABŞ tərəfindən Azərbaycana bu istiqamətdə atılan addımlarda dəstəyi qeyd etmək istəyirəm. Bu istiqamətdə davamlı olan əməkdaşlıq hər iki dövlət üçün də faydalı olacaq", - deyə T.Veyriç qeyd edib.\nO, bərpa olunan enerjinin əhəmiyyətindən danışaraq bildirib ki, bu sahənin inkişafı digər istiqamətlərdə də imkanlar yaradır: "Bu, həm də yeni nəsil üçün vacibdir. Azərbaycan bu sahədə qloballaşan dünyanın bir üzvünə çevrilməkdə davam edə bilər. Bu baxımdan da çoxsaylı imkanlar təqdim olunur".


Ərdoğan Kipr Türk Dövlətini elan etdi | Yeni Gündəm\n21 İyl 2021 - 16:56 969\nƏrdoğan Kipr Türk Dövlətini elan etdi\n“Kiprli qardaşlarımız onları aldadanların yalan və saxta vədlərinə inanmır. Kiprli türklərin tək tələbi suveren dövlət statusunun tanınmasıdır. Yunanıstan və kiprli yunanların verdikləri sözləri pozmalarından sonra, onları müdafiə edənlərin deyəcəkləri bir şey qalmayıb.”\nBunu Türkiyə prezidenti Rəcəb Tayyib Ərdoğan deyib. Ərdoğan Kipr Türk Dövlətinin tanınması üçün fəaliyyətə başladıqlarını bildirib.\n“1963-cü ildən bu yana Kipr türklərinə qarşı haqsızlıq, hüquqsuzluq edən yunanlardır. BMT tərəfindən başladılan Annan Planı daxil olmaqla bütün cəhdlərə xeyir deyən yunanlardır. Masadan qaçan yenə də yunanlardır. Adanın zənginlik və imkanlarını sadəcə özlərinə istəyən yenə də yunanlardır.\nArtıq bizim bu mənasız prosesi davam etdirməyə bir səbəbimiz qalmayıb. Artıq bizim üçün Şimali Kipr-Cənubi Kipr deyə bir olay qalmayıb. Kiprli türk qardaşlarımızı qərarlı gördüm. Kipr Türk Dövlətinin geniş bir şəkildə tanınması üçün hər cür səy göstərəcəyik”, deyə Ərdoğan qeyd edib.


müsahibə – Dialoq.info\nAll posts tagged "müsahibə"\nNə qədər ki, “məmur-oliqarx-biznes” anlayışı mövcuddur, Azərbaycanda inhisarçılığı aradan qaldırmaq mümkün olmayacaq. Bu fikirlə Milli Məclisin deputatı Vahid Əhmədov İctimai televiziyaya müsahibəsində...\nAna Vətən Partiyasının (AVP) sədri, Milli Məclisin deputatı Fəzail Ağamalı ilə müsahibəni təqdim edirik: – Fəzail bəy, Qarabağ qaziləri ilə Azərbaycan Dövlət...\nDialoq.info «Yeni Müsavat» Media Qrupunun rəhbəri Rauf Arifoğlonun Azloqos.eu saytının rəhbəri, tanınmış yazıçı-jurnalist Ələkbər Əlyevə geniş müsahibəsini təqdim edir: Rauf bəy, yaxın...\nDialoq.info “Yeni Müsavat” Media Qrupunun rəhbəri Rauf Arifoğlunun Redaktor.az saytının “Qırmızı xətt” layihəsinə verdiyi müsahibəsini təqdim edir: – “Yeni Müsavat” köhnənin qəzetidir, uzun illərdir...\nSizi şirkətə müsahibəyə dəvət edəndə ilk növbədə hansı tipli suallar verilə bilər deyə düşünürsünüz. Onların hamısını sadalamaq qəliz ola bilər. Vəziyyətdən asılı...\n“İş axtarma texnikası və Müsahibə” adlı təlim\nİnnovativ Biznes-İnkubator “Təlim Festivalı” adlı layihənin 3-cü təliminə start verdi. Festival çərçivəsində keçiriləcək bütün təlimlər ÖDƏNİŞSİZDİR. Təlimin mövzusu: İş axtarma texnikası və...\nMüsahibədə inzibati vəzifədə qulluq keçən və ixtisas dərəcəsinə malik olan Mədəniyyət və Turizm Nazirliyinin dövlət qulluqçuları iştirak edə bilərlər. Müsahibədə iştirak etmək...\nDialoqİnfo Təhsil Portalının uğurla davam edən təcrübə proqramının növbəti görüşü Bakı Slavyan Universitetinin Jurnalistika fakültəsinin dosenti Durdanə Tahirlinin iştirakı ilə keçdi. Dürdanə...\nAzərbaycan Respublikasının Mədəniyyət və Turizm Nazirliyi vakant dövlət qulluğu vəzifələrinin tutulması ilə bağlı müsahibə ELAN EDİR: Müsahibədə inzibati vəzifədə qulluq keçən və...\nDejan Kaludjeroviç “MÜSAHİBƏLƏR – AZƏRBAYCAN” fərdi sərgi\nDejan Kaludjeroviç “MÜSAHİBƏLƏR – AZƏRBAYCAN” fərdi sərgi. 27 Noyabr 2014 19 Yanvar 2015 27 noyabr saat 19:00 “YAY” Qalereyası. Bakı, Azərbaycan. Dejan...\nBu il qəbul imtahanında yüksək nəticə göstərərək başqalarından fərqlənən abituriyentlərdən biri də Nəbizadə Fatimeyizəhradır. O, tam orta təhsilini Bakı Türk liseyində (BDU‐nun...


IV Azərbaycan-Yunanıstan biznes forumunda İlham Əliyevin nitqi\n06 aprel 2011, 16:15\nBu gün Yunanıstan-Azərbaycan biznes forumu keçirilir və burada Yunanıstan Prezidenti iştirak edir. Mən Yunanıstan Prezidenti cənab Papulyası Azərbaycanda bir daha səmimiyyətlə salamlayıram.\nDünən Yunanıstan Prezidentinin Azərbaycana rəsmi səfəri başlamışdır. Deyə bilərəm ki, səfər çox uğurlu keçir. Dünən apardığımız danışıqlar və imzalanmış sənədlər gələcəkdə iki ölkə arasındakı münasibətlərin inkişafına xidmət göstərəcəkdir. Yunanıstan ilə Azərbaycan arasındakı əlaqələr yüksək səviyyədədir. Prezidentin səfəri və mənim 2009-cu ildə Yunanıstana səfərim siyasi əlaqələrin yüksək səviyyədə olmasını göstərir.\nEyni zamanda, iqtisadi sahədə qarşılıqlı maraqlar kifayət qədər çoxdur və bu biznes forumun təşkil olunması bunun bariz nümunəsidir. Onu deyə bilərəm ki, bu, birinci dəfə deyil ki, Yunanıstan və Azərbaycan iş adamları bir yerdə tədbir keçirirlər. 2009-cu ildə Yunanıstanda biznes forumu təşkil edilmişdir. Ondan əvvəlki dövrdə də belə tədbirlər keçirilmişdir. Yəni bu, onu göstərir ki, qarşılıqlı maraqlar kifayət qədərdir və hesab edirəm ki, bu forumda Yunanıstan iş adamlarının fəal iştirakı özlüyündə böyük bir göstəricidir.\nİqtisadi sahədə əməkdaşlığın dərinləşməsi üçün Hökumətlərarası birgə komissiya fəaliyyət göstərir. Bu komissiya vaxtaşırı iclaslar, toplantılar keçirir və iqtisadi sahədə əməkdaşlığın istiqamətlərinin müəyyən edilməsi məsələləri öz həllini tapır. Biz istəyirik ki, ölkələrimiz arasındakı iqtisadi əlaqələr çoxşaxəli olsun. Prezidentin səfəri çərçivəsində bu məsələlər müzakirə olundu və əminəm ki, iş adamları da iqtisadi əlaqələrimizin inkişafına öz töhfələrini verəcəklər.\nMaraq doğuran sahələr arasında mən xüsusilə kənd təsərrüfatını qeyd etmək istərdim. Yunanıstanın bu sahədə çox böyük təcrübəsi vardır. Nəzərə alsaq ki, ölkələrimizin təbii şəraiti bir-birinə oxşayır, iqlim demək olar ki, bir-birinə çox yaxındır, Yunanıstanda kənd təsərrüfatı sahəsində əldə edilmiş nailiyyətlər bizim üçün də çox maraqlıdır. Bizdə də kənd təsərrüfatına çox böyük diqqət göstərilir və ölkə qarşısında vəzifə qoyulub ki, Azərbaycan ərzaq təhlükəsizliyini tam şəkildə daxili resurslar hesabına təmin etsin.\nAzərbaycanda bərpaolunan enerji növlərindən istifadə sahəsində işlərə başlanması üçün bu yaxınlarda müvafiq tapşırıqlar verilmişdir. Yunanıstanda isə bu sahə inkişaf edib və bizim üçün maraqlı olar ki, biz onun təcrübəsindən bəhrələnək. Hesab edirəm ki, informasiya-kommunikasiya texnologiyaları, turizm, nəqliyyat, inşaat sahələrində qarşılıqlı surətdə faydalı iqtisadi əlaqələr qurmaq mümkündür.\nXüsusilə mən energetika, neft-qaz sahəsində əməkdaşlığı vurğulamaq istəyirəm. Azərbaycan ilə Yunanıstan arasında bu sahədə əməkdaşlıq artıq bir neçə ildir ki, aparılır. 2007-ci ildə Azərbaycan qazı Yunanıstana nəql edilməyə başlamışdır. Dünən imzalanmış memoranduma əsasən, bu əlaqələr gələcəkdə daha da genişlənəcəkdir. Azərbaycandan Yunanıstana təbii qazın nəqlinin həcminin artırılması məsələləri öz həllini tapmalıdır. Gələcəkdə Yunanıstan Azərbaycan qazının nəqli üçün tranzit ölkə kimi öz imkanlarını təqdim etməyə hazırdır. Azərbaycan öz yanacaq resurslarını Yunanıstana nəql edir. Yəni bu sahədə əməkdaşlığın yaxşı nəticələri var. Hər iki tərəf etibarlı tərəfdaşdır və maraqlarımız tam şəkildə üst-üstə düşür.\nBiz zəngin qaz potensialımızı tam şəkildə realizə etmək üçün əlbəttə ki, yeni bazarlara çıxmalıyıq və ənənəvi bazarlarda mövqeyimizi möhkəmləndirməliyik. Hesab edirəm ki, Avropanın enerji təhlükəsizliyi məsələlərinin həlli üçün Azərbaycanın resursları öz rolunu oynaya bilər və bu məsələ ilə bağlı bu ilin əvvəlində Avropa İttifaqı ilə Azərbaycan arasında memorandum və bəyannamə imzalanmışdır. Azərbaycanın çox böyük qaz ehtiyatları vardır. Təsdiq edilmiş ehtiyatlar 2,2 trilyon kubmetr səviyyəsindədir. Bu, minimum rəqəmdir. Biz hesab edirik ki, real rəqəm bundan artıq olacaqdır. Əminəm ki, gələcəkdə aparılacaq kəşfiyyat işləri bunu təsdiqləyəcəkdir. Hazırda Azərbaycanda qaz hasilatı 28 milyard kubmetr səviyyəsindədir. Bu, özlüyündə böyük rəqəmdir. Nəzərə alsaq ki, bizim daxili tələbatımız 10-11 milyard kubmetr səviyyəsindədir, ixrac üçün hazırda kifayət qədər imkanlar var. Növbəti illərdə on milyardlarla dollarla ölçülən investisiyalar qoyulacağını nəzərə alsaq, əlbəttə ki, qaz hasilatı ciddi şəkildə artacaqdır.\nBiz Yunanıstan şirkətlərini Azərbaycana dəvət edirik və şadam ki, onlar bizim dəvətimizi qəbul ediblər. Azərbaycanda iş görmək üçün yaxşı şərait var, çox yaxşı investisiya mühiti var, xarici sərmayələr dövlət tərəfindən lazımınca qorunur. Adambaşına düşən birbaşa xarici sərmayələrin həcminə görə Azərbaycan postsovet məkanında, həmişə olduğu kimi, ön sıralardadır. Bizdə investorlar üçün yaradılmış şəraitdən xarici və yerli iş adamları bəhrələnirlər. Təkcə keçən il ölkə iqtisadiyyatına 15,5 milyard dollar sərmayə qoyulmuşdur. Bunun 54 faizi daxili, 46 faizi isə xarici sərmayələrdir. Bu onu göstərir ki, hətta dünyada hökm sürən iqtisadi və maliyyə böhranı zamanı da xarici investorlar Azərbaycana sərmayə qoyulmasında maraqlıdırlar.\nÖlkə iqtisadiyyatı sürətlə inkişaf edir. Son yeddi ildə ümumi daxili məhsul təxminən üç dəfə artmışdır, sənaye istehsalı da təxminən üç dəfə artmışdır. Ölkəmizdə 900 mindən artıq yeni iş yeri açılmışdır. İqtisadiyyatın şaxələndirilməsi işində çox ciddi addımlar atılmış və beləliklə, ölkəmizin dayanıqlı inkişafı təmin edilmişdir. Xüsusilə mən 2009-2010-cu illəri qeyd etmək istəyirəm. Çünki bu illər tarixdə maliyyə və iqtisadi böhran illəri kimi qalacaqdır. Buna baxmayaraq, 2009-2010-cu illərdə Azərbaycan iqtisadiyyatı 14 faiz artmışdır və bu ilin birinci rübündə də biz artımı müşahidə edirik.\nAzərbaycan şirkətləri xarici bazarlara çıxırlar. Bu, bizim dövlət siyasətimizdir və dövlət bu təşəbbüsü irəli sürübdür. Mən şadam ki, bizim şirkətlərimiz buna qoşulublar. Həm dövlət, həm özəl şirkətlərimiz xaricdə sərmayə qoymağa başlamışdır. Xaricdə sərmayə qoyuluşu üçün başlıca şərt, əlbəttə ki, bu ölkələrlə Azərbaycan arasında olan siyasi əlaqələrdir. Yunanıstan bizim üçün dost ölkədir. Bizim əlaqələrimiz yüksək səviyyədədir. Prezidentin səfəri bu dostluğu daha da möhkəmləndirir və belə olan halda, Azərbaycan şirkətlərinin Yunanıstanda sərmayə qoyması üçün çox yaxşı şərait var.\nMən hesab edirəm ki, biznes forumu çərçivəsində bütün bu məsələlər müzakirə olunacaqdır. Yenə də demək istəyirəm ki, biz Yunanıstan şirkətlərinə Azərbaycanda iş görmək üçün bütün şəraiti yaradacağıq və eyni zamanda, Azərbaycan şirkətləri də Yunanıstanın imkanlarından bəhrələnəcəklər.\nCənab Prezident, mən Sizi və nümayəndə heyətinizi Azərbaycanda bir daha salamlayıram. Həqiqətən, Sizin ölkəmizə səfəriniz münasibətlərimizin inkişafında mühüm mərhələyə çevrilib və bizim əlaqələrimizə çox güclü təkan verəcəkdir. Həm siyasi, iqtisadi, mədəni əlaqələrdə, həm də insanlar arasındakı əlaqələrdə – yəni bütün bu istiqamətlərdə biz yalnız müsbət meyilləri görürük və əminəm ki, səfərdən sonra bu meyillər daha da güclənəcəkdir.\nBir daha Sizi Azərbaycanda salamlayıram, xoş gəlmisiniz!


Azərbaycan Suriyada kimyəvi silahlardan istifadə olunmasını pisləyir\n2021, 15 Aprel, Cümə axşamı, Bakı vaxtı 09:00\nBununla bağlı Azərbaycan Respublikası Xarici İşlər Nazirliyi açıqlama yayıb.\nAçıqlamada Suriyada kimyəvi silahlardan istifadə kəskin şəkildə pislənilir.\n«Azərbaycan Rusiya ilə ABŞ arasında Suriyanın kimyəvi silah ehtiyatının mühafizəsinin təşkili və məhv edilməsinə dair əldə olunmuş anlaşmanı dəstəkləyir. Suriya böhranının siyasi həllinə nail olunması üçün Azərbaycan BMT-də və o cümlədən BMT Təhlükəsizlik Şurasında bütün maraqlı tərəflərlə birgə fəaliyyətə hazırdır».\nBMT-nin müfəttişləri avqustun 21-də Suriyada uşaqlar da daxil olmaqla mülki sakinlərə qarşı kimyəvi silah işlədilməsi barədə aydın və qəti sübutlar aşkar etdiklərini bəyan ediblər. BMT-nin baş katibi Ban Kİ Moon təhlükəsizlik şurasının iclasında ekspertlərin hazırladığı hesabatı təqdim edib.\nHesabata görə, avqustun ikinci yarısında Dəməşqin ətrafındakı Quta məhəlləsində əsəb sistemini pozan zarin qazlı yer-yer tipli raketlərdən istifadə edilib və nəticədə yüzlərlə insan ölüb. Amma hesabatda bu cinayəti məhz kimin törətdiyi göstərilmir.\n«Suriyada kimyəvi silah işlədilməsinin təxribat olması barədə Moskvada ciddi əsaslar var»- bunu Rusiyanın xarici işlər naziri Sergei Lavrov deyib.


Bootstrap vs Fund - Bulma vs Semantic vs UIkit\nSon bir neçə ildə son istifadəçilərin gəzən vərdişləri müxtəlif cihazları əhatə etmək üçün inkişaf etmişdir. Nəticədə, cavab verən veb dizayn bu gün hazırlanan hər veb sayt üçün zərurətdir. Bununla birlikdə, hər bir layihə üçün sıfırdan cavab verən bir dizayn yaratmaq çox vaxt tələb edə bilər. Həyatını asanlaşdıran əla bir həll, CSS çərçivəsini istifadə etməkdir. Belə bir çərçivə sizin üçün əsas cavab dizayn dizayn prinsiplərinə diqqət yetirir. Bu müqayisədə orada olan ən yaxşı CSS çərçivələrinə nəzər salırıq və ən yaxşısını görürük. Budur Vətəndaş vs Bulant vs Semantik və UIkit.\nBu yazı növbəti layihəniz üçün düzgün CSS çərçivəsini seçməyinizə istiqamət verir. Güman edirəm ki, cəbhə texnologiyaları və cavabdeh veb dizayn prinsipləri barədə əsas bilginiz var. Hər CSS çərçivəsi Bootstrap vs Fund vs Bulma vs Semantic vs UIkit-in müxtəlif aspektlərini əhatə etmək üçün sınaqdan keçirilir. Hər çərçivənin mənşəyini və onun üstün xüsusiyyətlərini əhatə edirəm. Hər çərçivə üçün tez bir başlanğıc bələdçisini də verirəm.\nBu yazının sonunda hər bir çərçivənin üstün xüsusiyyətlərini və məhdudiyyətlərini biləcəksiniz və onlardan hansının ehtiyacınıza ən uyğun olduğunu müəyyən etmək üçün daha yaxşı vəziyyətdə olacaqsınız. Gəlin başlayaq:\nÇəkmə nişanı #\n1 Çəkmə (getbootstrap.com)\n2 Vəqf (fund.zurb.com)\n4 Semantik (semantik-ui.com)\n6 Bootstrap vs Fund vs Bulma vs Semantic vs UIkit: son düşüncələr\nBootstrap əvvəlcə Twitter-də 2011-ci ildə hazırlanmışdı, lakin nəticədə müstəqil bir layihəyə çevrildi. Mövcud sabit versiya 4.3. Hal hazırda inkişafda olan Bootstrap 5 jQuery istifadəsini vanil JS ilə əvəz edəcək, köhnəlmiş brauzerlər üçün dəstəyi endirəcək və mövcud test platformasını dəyişdirəcəkdir.\nBootstrap istifadə etmək üçün yeni bir veb səhifə qurarkən aşağıdakıları etməlisiniz:\nHTML5 sənədlərindən istifadə edin\nGörmə portalı meta etiketi yaradın\nBaş etiketinizdə Bootstrap CSS-ni idxal edin\nBudur bir başlanğıc şablonu.\nBu dərslikdə, bu çərçivələr üçün CDN-lə əlaqəli mənbələrdən (CSS və JS sənədləri) istifadə edəcəyik. Budur sürətli bir başlanğıc bələdçi Çəkmə kəmərində.\nGüclü bir mobil ilk yanaşma ilə yanaşı, çərçivənin yetkinliyinə dair əhəmiyyətli bir cəmiyyət dəstəyi də var. Üstəlik, Bootstrap bir siyahı saxlayır təsdiq edilmiş çərçivələr və dəstlər seçmək üçün, üçüncü tərəf inkişaf etdiriciləri eyni zamanda asanlıqla layihələrinizlə birləşdirilə bilən Bootstrap üçün dəstlər və paketlər təklif edirlər. Budur Bootstrap üçün pulsuz UI dəstləri. Əvvəlcə mobil olmağınızdan əlavə, toxunma ekranlarına da dəstək var. Bootstrap yetkin bir layihə olduğundan, bir çox əlçatanlıq xüsusiyyətlərini dəstəkləyir.\nBootstrapın ən böyük çatışmazlığı səhifə çəkisinin artmasıdır. Bir neçə yüz kilobayt orta səhifə ölçüsü 2MB ətrafında olan bir dünyada əhəmiyyətli olmaya da, ən yüksək səmərəliliyi hədəfləyən inkişaf etdiricilərə aid ola bilər. JQuery-dən asılılıq narahatlıq doğurur, baxmayaraq ki, jQuery-nin qaldırılmasının Bootstrap 5 üçün yol xəritəsinin bir hissəsi olduğunu bilmək təşviq edir..\nƏvvəlcə mobil, cavab verən veb dizayn çərçivəsi\nYaxşı icma dəstəyi və sənədlər\nBöyük asılılıq ölçüsü (~ 300KB)\nBəzi komponentlərin işləməsi üçün jQuery-dən asılılıq\nBootstrap yaxşı bir dəstək bazası olan sabit bir platforma axtarırsınızsa, seçiminiz olmalıdır. Varsayılan komponentlərlə çox şey etmək istəməsəniz düzgün seçimdir. Çəkmə kəməri çevik bir mühitdə tez bir zamanda iterasiya etmək istəyənlər üçün idealdır.\nİlk olaraq 2011-ci ildə Bootstrap ayı ərzində yayımlanan Fond, yalnız veb saytlar üçün deyil, həm də tətbiqlər və e-poçtlar üçün ön sinif çərçivəsidir! Bootstrap vs Foundation’un necə yığıldığını görək!\nVeb saytınızda Vəqfin istifadəsi üçün geniş addımlar aşağıdakılardır:\nYükləyin Vəqf mənbələri\nBaş etiketinə Fondun CSS faylını əlavə edin\nJQuery, what-input.js və Fondun skriptlərini daxil edin\nBədən etiketini bitirməzdən əvvəl, Vəqf xüsusiyyətlərini müxtəlif DOM elementlərinə bağlamaq üçün çağırın\nBudur sürətli bir şablon:\n$ (sənəd) .qiymətləndirmə ();\nYükləyə bilərsiniz xüsusi bir quruluş Vəqf çərçivəsi sizin ehtiyaclarınıza uyğun olarsa.\nBootstrap vs Foundation-ı müqayisə etməyə çalışdığımız zaman bir-iki şey ortaya çıxır. Bootstrap cəmiyyətdən daha çox dəstək təklif edir, işləmək biraz daha asandır və diqqətinizi çəkəndə seçmək üçün geniş mövzular təqdim edir. Digər tərəfdən Vəqf, DOM elementlərinə dərslər əlavə etmədən, komponentlərinizə daha çox nəzarət və sərbəstlik verir – xüsusiyyətlər komponentlərlə əlaqəli olduğundan. Bundan əlavə, Fond bir neçə ildir ki, inkişafdadır bir çox əlçatanlıq xüsusiyyətləri təmin edir.\nTətbiq və e-poçtlara dəstək verir\nBootstrap kimi böyük bir asılılıq ölçüsü\nBaşlayanları aşa biləcək çox sayda xüsusiyyət\nBootstrap vs Foundation arasındakı işləmə əhəmiyyətli dərəcədə dəyişmir və ya platforma seçərkən çox şey itirmirsiniz. Layihə üzərində daha çox nəzarət etmək istəsəniz, yəqin ki, Vəqflə birlikdə getməlisiniz.\nBulma, açıq mənbəyidir, yüngül CSS çərçivəsidir Flexbox.\nBootstrap səviyyəsində olmasa da, Bulma GitHub-da 35 kq ulduzdan çox populyar bir layihədir.\nBulma, modulluğa əlavə diqqət yetirərək mobil ilk, cavabdeh bir çərçivə üçün hazırlanmışdır.\nLayihənizdə Bulma istifadə etmək üçün bu addımları izləməlisiniz:\nHTML5 sənədini əlavə edin\nCavab verən bir görüntü üçün bir meta etiketi əlavə edin\nBulma CSS faylını baş etiketinizə əlavə edin\n[Könüllü] Nişanlar istifadə etmək üçün şriftli skript əlavə edin\nBudur bir şablon:\nYüngül, fleksboxa əsaslanan çərçivə\nModul elementlər rahatlıq təmin edir\nGiriş üçün məhdud dəstək\nBir geliştirici olaraq veb üçün cavab verən elementlər yaratmağa kömək edən yüngül bir çərçivə istifadə etmək istəsəniz Bulma üçün seçim etməlisiniz. Prosesdə ilişib qalsanız, sizə kömək edəcək çərçivə üçün xeyli dəstək var.\nSemantik, intuitiv istifadəçi interfeysi yaratmaq məqsədi ilə bir CSS çərçivəsidir.\nBu çərçivədə təlim prosesini asanlaşdırmaq üçün açıq olan sinif adlarından istifadə olunur. Semantikdəki dərslər, məntiqi anlayışları sinif adları ilə əlaqələndirmək üçün ingilis dilindən ilhamlanır.\nLayihənizdə Semantik komponentlərdən istifadə etmək üçün aşağıdakı addımları yerinə yetirməlisiniz.\nHTML5 sənədini daxil edin\nSemantik CSS faylını yükləyin\nSemantik yazısını daxil edin\nIntuitiv sinif adları\nBöyük layihələrin ehtiyacını yerinə yetirə bilməz\nCəmiyyət tərəfindən məhdud dəstək\nUIkit, veb interfeysləri yaratmaq üçün modulluğa böyük diqqət yetirən müasir, yüngül bir çərçivədir.\nGitHub-da təxminən 15k ulduz olan nisbətən yeni, açıq sous çərçivəsidir. UIkit, BrowserStack-də avtomatlaşdırılmış davamlı yerləşdirmə ilə cavab dizaynını yaratmağa kömək edir.\nLayihənizdə UIkit komponentlərindən istifadə etmək üçün aşağıdakı addımları yerinə yetirməlisiniz:\nUIkit CSS faylını yükləyin\nUIkit’in funksionallıq və nişanlar üçün skriptlərini daxil edin\nModulluğa diqqət yetirin, onlarla işləməyi asanlaşdırın\nElementlər özelleştirilebilir, rahatlığa gətirib çıxarır\nMəhdud sənədləşdirmə və icma dəstəyi\nUIkit sizə quruluş və xüsusiyyətlər üzərində nəzarət baxımından çox sərbəstlik versə də, çərçivə ilə bağlı problemlərlə üzləşsəniz, onlayn məhdud dəstəyə səbəb olur. Buna görə də, bu çərçivəni bir layihədə nəzərdən keçirməlisiniz, yalnız ön proqram proqramlaşdırma bacarıqlarınız kifayət qədər inkişaf etmiş olsa.\nBootstrap vs Fund vs Bulma vs Semantic vs UIkit: son düşüncələr\nƏn yaxşı CSS çərçivələrinin bu müqayisəsində danışdıqlarımızı ümumiləşdirmək üçün:\nÇox dəstəyi olan əngəlsiz bir həll istəsəniz, Bootstrap üçün gedin\nKomponentlərinizdə daha çox sərbəstlik əldə etmək üçün Vəqfdən istifadə edin\nLayihə üçün yüngül bir əlavə təmin etmək üçün Bulma və ya UIkit verin\n2020-ci ildə hansı CSS çərçivəsindən istifadə edirsiniz? Aşağıdakı şərhlərdə bizə bildirin!


Bakıda 18 Oktyabr biabırçılığı: "Bayaq dedilər yadımdan çıxdı" - VİDEO - MINVAL.INFO\nBu gün ölkəmizdə Azərbaycanın Dövlət Müstəqilliyi günü qeyd edilir.\nMinval.İnfo xəbər verir ki, bu gün Azərbaycan tarixinin ən mühüm günlərindən biri baş verib.\nXX əsrin sonlarında SSRİ-nin dağılması ilə yaranan tarixi şərait nəticəsində Azərbaycan dövlət müstəqilliyini bərpa etmişdi. 1991-ci il oktyabrın 8-də Azərbaycan Ali Sovetinin işə başlanan növbədənkənar sessiyası 4 gün müzakirələr aparıb. Nəhayət, 1991-ci il oktyabrın 18-də Ali Sovetin sessiyasında tarixi sənəd – Dövlət Müstəqilliyi haqqında Konstitusiya Aktı qəbul edilib.\nAncaq maraqlısı ondadır ki, bu önəmli günü paytaxt sakinlərinin heç də hamısı bilmir. 18 Oktyabr nə günüdür? sualına müxtəlif cavablar verilib.\nTarix: 2018/10/18 21:41


Azərbaycan İnvestisiya Şirkəti sahibkarları əməkdaşlığa dəvət etdi\n19:51 09-06-2021 | 1582\nAzərbaycan İnvestisiya Şirkəti (AİŞ) sahibkarlara müraciət edib.\nAİŞ-dən YeniAvropa-ya bildirilib ki, qurum sahibkarları əməkdaşlığa və birgə layihələrin həyata keçirilməsinə dəvət edir. Perspektivli bir layihəniz varsa, lakin həyata keçirilməsi üçün kifayət qədər maliyyə mənbəyiniz yoxdursa, bu məlumat sizin üçündür. Azərbaycan İnvestisiya Şirkətinın ortağı olmaqla biznesinizə əhəmiyyətli investisiyalar cəlb edə bilərsiniz. Kreditdən fərqli olaraq, AİŞ şirkətinizin nizamnamə kapitalına maliyyə investisiyaları qoyur. Bu investisiyaların həcmi kapital qoyuluşlarının ümumi həcminin 30 faizinədək ola bilər ki, bu da maliyyələşdirmə üzrə faiz ödənişlərinin olmayacağı deməkdir. AİŞ-in layihədə iştirakının orta müddəti 5 ildən 7 ilə qədərdir. Bundan əlavə, AİŞ maliyyə modellərinin inkişafına, bazarın təhlilinə və təşkilati məsələlərə kömək edə, xarici tərəfdaşların və investorların cəlb edilməsində yardımçınız ola bilər. AİŞ yalnız yeni layihələrə deyil, həm də Azərbaycanın qeyri-neft sektorundakı mövcud şirkətlərin fəaliyyətinin genişləndirilməsinə və inkişafına investisiya qoymağa hazırdır.\nAİŞ-lə əməkdaşlığa başlamaq üçün yalnız layihəniz üçün iş planı təqdim etməlisiniz. İşbirliyində maraqlı olanlar AİŞ-in veb-səhifəsi ilə (https://www.aic.az) və ya 0124888010 nömrəli telefonla əlaqə saxlaya bilərlər. Suallarınızı [email protected] elektron poçtu ilə də göndərə bilərsiniz.\nQeyd edək ki, Azərbaycan İnvestisiya Şirkəti 2006-cı ildə Azərbaycan Respublikası Prezidentinin Fərmanı ilə sahibkarlıq fəaliyyətini dəstəkləmək və genişləndirmək və qeyri-neft sektorunun inkişafı məqsədilə yaradılıb.


Bürclərdən biraz » Qadınla.Com - Qadınlar Birİncidir!\n• QOÇ: Bu insanlar sənin kimi şirin birini necə üzməyi bacarır anlamış deyiləm. Sanki səndən daha şirin birini tapacaqlar.\n• BALIQ: Azadlığına düşkünsən. Heç kim sənə qarışa bilməz. Həyatına biri müdaxilə edə bilməz. loading... 20\n13 Sənli "Günah" a dəyişmərəm sənsiz "Savab"ları 1 2 İnformasiya


"Ağılları başlarına gelmese, bayrağımız İrevanda dalğalanacaq" – Siyavuş Novruzov - Azadliq Xeber\n“Ağılları başlarına gelmese, bayrağımız İrevanda dalğalanacaq” – Siyavuş Novruzov\n“Ağılları başlarına gəlməsə, bayrağımız İrəvanda dalğalanacaq” - Siyavuş Novruzov\n13.04.2016 / 12:10 xeber –\n“Son hadisələr göstərdi ki, dondurulmuş münaqişələr daimi sülh deyil. Beynəlxalq təşkilatlar artıq bunu başa düşməlidir”.\nAPA-nın məlumatına görə, bunu bu gün Qafqaz Müsəlmanları İdarəsində (QMİ) şəhidlərin xatirəsinə həsr olunmuş tədbirdə Milli Məclisin İctimai birliklər və dini qurumlar komitəsinin sədri Siyavuş Novruzov deyib. O bildirib ki, Ermənistan Dağlıq Qarabağdan əhalinin qaçmaması, Azərbaycan isə ətraf rayonlardan əhalinin cəbhə bölgəsinə axışmaması üçün post qurub: “Gənclərimiz dövlət başçısına müraciət edirdi ki, döyüşlərdə iştirak etməyə hazırdırlar”.\nKomitə sədri bildirib ki, Ermənistan Dağlıq Qarabağdakı erməniləri inandırmağa çalışıb ki, Azərbaycan Ordusu döyüşə başlasa, hansısa dövlətlərin ordusu köməyə gələcək: “Ancaq Azərbaycan Ordusunun bir həmləsi bu fikirlərin əsassız olduğun göstərir. Azərbaycan öz torpaqlarında, öz torpaqları uğrunda döyüşür. Avropa Şurası Parlament Assambleyasının prezidenti, bir çox dövlət başçısı Azərbaycanın haqq işinə dəstəklərini açıqladı. Azərbaycan prezidentinin apardığı siyasət nəticəsini verəcək. Dövlət başçısı bəyan edir ki, Göyçə, Zəngəzur da Azərbaycanın tarixi torpaqlarıdır. Əgər onların ağılları başlarına gəlməsə, Azərbaycan bayrağı İrəvanda dalğalanacaq”.


İspaniyada işçi çatışmazlığı problemini əcnəbi işçi qüvvəsi həll edəcək - AZƏRTAC\nİspaniyada əmək paradoksu yaşanır. Avropa İttifaqı ölkələrində gənclər arasında işsizlik göstəricisi üzrə liderlik edən bu ölkədə həmin göstərici 13 faizdən çoxdur, yəni Aİ üzrə isə orta göstəricini iki dəfə ötür. Milli şirkətlər müəyyən vakansiyaları doldurmaqda çətinlik çəkirlər.\nAZƏRTAC xəbər verir ki, “Randstad Research”in hesabatına görə, İspaniyada hər il təqribən 109 min vakansiya boş qalır, şirkətlərin 55 faizi isə muzdlu işçilərin cəlb edilməsində çətinliklə üzləşirlər. Lakin proqnoza görə, yaxın illərdə milyondan çox belə təklif baxılmamış qalacaq.\nMilli bazarda problemlərlə qarşılaşan, xüsusən tikinti və nəqliyyat sektorlarında işçi çatışmazlığından əhəmiyyətli şəkildə əziyyət çəkən şirkətlər ölkə hüdudlarından kənarda, məhz Kolumbiya, Braziliya, Kuba, Peru, Mərakeşdə işçi qüvvəsi axtarışındadırlar.\n2021-ci ilin sonunda İspaniya hökuməti müqavilələrin bağlanılması qaydasına dəyişiklik edib ki, bu da əcnəbi işçi qüvvəsinin ölkənin kənd yerlərinə gəlməsini asanlaşdırmaq məqsədi daşıyır.\nIT sahəsinə gəlincə, “Adecco Group” institutunun direktoru Havyer Blaskonun sözlərinə görə, burada proses əks istiqamətdə cərəyan edir. Beləliklə, İspaniya Avropada proqramçılar üçün fabrikə çevrilir.\nAZERTAG.AZ :İspaniyada işçi çatışmazlığı problemini əcnəbi işçi qüvvəsi həll edəcək


“Ayrılan pullar xərclənib, bitib, gedib” - Siyavuş Novruzov | AzPolitika — onlayn siyasi-ictimai qəzet\nDərc olunub: 05/06/2020 - 13:09\n“2019-cu il Azərbaycan tarixində uğurlu illərdən biri olub”.\n“Report” xəbər verir ki, bunu Milli Məclisin Regional məsələlər komitəsinin sədri Siyavuş Novruzov parlamentin bu gün keçirilən plenar iclasında deyib.\n“Burada “2019-cu ilin dövlət büdcəsinin icrası haqqında” qanun layihəsi müzakirə olunur. Hazırda 2020 və ya 2021-ci ilin dövlət büdcəsi müzakirə edilmir. Ayrılan pullar xərclənib, bitib, gedib. Bunları nəzərə almalıyıq. Sizdən bu qanuna səs verməyi xahiş edirəm”.\nSpiker isə çıxış edərək bildirib ki, bununla bağlı deputatların çıxışları var idi: “Onların içərisində isə müəyyən təkliflər var idi”.\nS.Ənvərqızı 2020-06-05 15:12:06\nSiyavuş müəllim, Sizin ünvanınıza elektron poçt ([email protected]) vasitəsilə cari ilin may ayının 1-də müraciət etmişəm, bu günə kimi cavab ala bilməmişəm ? Xahiş edirəm mənim müraciətimə köməklik göstərin.\nMubariz 2020-06-05 14:13:59\nHalaldı Siyavuş .ömründə bir dəfə düz danışdın,xərclənib,yeyilib,gedib